text:
OCTOBER 1, 2014
RUSSIA
A Mboni za Yehova a ku Samara Apanga Apilo Mlandu Wokhudza Kutsekedwa kwa Bungwe Lawo Lovomerezeka ndi Boma Kukhoti Lalikulu Kwambiri la ku Russia
Pa October 8, 2014, Khoti Lalikulu Kwambiri la Ku Russia liweruza mlandu umene a Mboni za Yehova a ku Samara apanga apilo. Mlanduwu ndi wokhudza kutsekedwa kwa bungwe lawo lovomerezeka ndi boma. Khoti laling’ono la m’derali linagamula kuti bungweli limachita zinthu monyanyira komanso zosokoneza maganizo a anthu. Khoti Lalikulu likapanda kusintha chigamulochi, ndiye kuti a Mboni oposa 1,500 a ku Samara akhala pamavuto aakulu.
Ofesi ya ku Samara Yoimira Boma pa Milandu Inagwiritsa Ntchito Njira Zachinyengo
Mlandu wokhudza bungwe la Mboni za Yehova lovomerezeka ndi boma ku Samara unayamba mu April 2014, pamene ofesi yoimira boma pa milandu m’derali inasuma kukhoti kuti bungweli litsekedwe chifukwa “chochita zinthu monyanyira komanso zosokoneza maganizo a anthu.” Khoti la m’derali lisanaweruze mlanduwu, ofesi yoimira bomayi inaletsa bungweli kuti lisamagwire ntchito zake komanso analanda nyumba imene bungweli linkagwiritsa ntchito. Mlanduwu usanakambidwe nkomwe, unduna woona zachilungamo m’dzikoli unaika bungwe la Mboni za Yehova lovomerezeka ndi bomali m’gulu la zipembedzo zomwe zatsekedwa chifukwa chochita zinthu monyanyira komanso zosokoneza maganizo a anthu. Kenako, pa May 29, 2014, woweruza milandu wa kukhotili dzina lake Shabayeva anagamula mlanduwu mokomera ofesi yoimira boma pa milandu. Iye analamula kuti bungwe la Mbonili litsekedwe komanso kuti nyumba imene bungweli linkagwiritsa ntchito ilandidwe.
Aka si koyamba kuti ofesi ya ku Samara yoimira boma pa milandu isumire bungweli n’cholinga choti litsekedwe. Mu 2009, ofesiyi inakasuma kukhoti koma kenako inanena kuti mlanduwu usapitirire. Pa mlandu waposachedwawu, akuluakulu a boma anagwiritsa ntchito njira ina pofuna kukwaniritsa cholinga chawo.
Makhoti a ku Russia Atseka Bungwe la Mboni ku Samara pa Zifukwa Zosamveka
Mu January 2013 ndi mu January 2014, apolisi a m’derali anasecha nyumba zimene a Mboni anapanga lenti kuti azigwiritsa ntchito polambira ndipo akuti anapezamo mabuku a chipembedzo omwe anali m’gulu la zinthu zosokoneza maganizo a anthu zomwe ndi zoletsedwa m’dziko lonse la Russia. Ofesi yoimira boma pa milandu ya mumzinda wa Samara inachenjeza bungwe la Mboni ku Samara, zokhudza mabuku amene apolisi a m’derali anapeza mu 2013. Apolisiwa atapezanso mabuku ena mu January 2014, ofesi yoimira boma inasumira bungweli. Pa March 7, 2014, khoti la Sovetskiy lomwe lili ku Samara linapeza kuti bungweli ndi lolakwa ndipo linagamula kuti bungweli lilipire chindapusa cha ndalama zokwana madola 1,383, a ku America. A Mboni a ku Samara akukhulupirira kuti apolisiwa ndi amene anaika mabuku pa nthawi zonse zimene anafufuzazo. A Mboniwa sakugwirizana ndi chigamulo chimene khotili linapereka chakuti mabuku awo ndi osokoneza anthu ndipo apanga apilo ku Khoti Loona za Ufulu wa Anthu ku Ulaya.
Ofesi yoimira boma pa milandu ya mumzinda wa Samara itapititsa nkhaniyi ku khoti laling’ono la ku Sovetskiy, khotili linagamula kuti bungwe la Mboni ndi lolakwa. Kenako mu April 2014 ofesiyi inasumira bungweli mlandu wochita zinthu zosokoneza maganizo a anthu ku khoti lalikulu la mumzinda wa Samara. Anachita izi pofuna kutseka bungweli. Loya wa Mboni za Yehova anayesetsa kukambirana ndi a Shabayeva amene ankaweruza mlanduwu kuti panalibe zifukwa zomveka zotsekera bungweli. Ananenanso kuti pa zinthu zimene a Mboni za Yehova komanso bungwe lawoli limachita kapena kukhulupirira, palibe zimene zimasokoneza maganizo a anthu. Anaonjezeranso kuti apolisi ndi amene anaika mabuku amene akuti ali m’gulu la zinthu zosokoneza maganizo a anthu zomwe ndi zoletsedwa m’dziko la Russia. Komabe izi sizinamveke, ndipo woweruza mlanduyo anatseka bungwe la Mboni m’dera la Samara.
Kodi Boma la Russia Lipitiriza Kuphwanyira Anthu Ufulu Wolambira?
Zimene zinachitika poweruza mlandu wa ku Samara, zikufanana ndi zimene akuluakulu a ku Russia anachita poweruza mlandu wa Mboni za Yehova ku Taganrog. Akuluakuluwa anagwiritsa ntchito molakwika lamulo la dziko la Russia loteteza anthu ku zinthu zosokoneza maganizo pofuna kuthetsa bungwe loimira Mboni za Yehova. Mu 2009 anakwanitsadi kuthetsa bungwe loimira Mboni za Yehova ku Taganrog ndipo kenako anatsegulira mlandu wa Mboni aliyense. Milanduyi inapangitsa kuti a Mboni za Yehova okwana 7 azunzidwe komanso kutsekeredwa m’ndende chifukwa chingopezeka pa misonkhano ya chipembedzo chawo basi. Zimenezi zikhoza kuchitikiranso a Mboni za Yehova a ku Samara.
Kodi Boma la Russia lidzasiya liti kusokoneza ufulu wolambira wa a Mboni za Yehova? Kuyambira mu June 2014, a Mboni a m’madera osiyanasiyana m’dzikoli, akhala akuimbidwa milandu yabodza chifukwa chopezeka akugawa mabuku a chipembedzo chawo, omwe bomali limati ndi osokoneza maganizo a anthu. Komabe a Mboni za Yehova a ku Samara akukhulupirira kuti Khoti Lalikulu Kwambiri ku Russia liweruza mlandu wawo mwachilungamo.


c: text/html

text:
“Salaza Njira ya Phazi Lako” Kuti Uyende Bwino
PAMENE anthu a Mulungu ankachoka ku Babulo mu 537 B.C.E., Yehova anawauza kuti akonze bwino njira yawo yopita ku Yerusalemu. Iye anati: “Lambulani njira yodutsa anthu. Konzani msewu. Ukonzeni ndithu. Chotsanimo miyala.” (Yes. 62:10) Mwina Ayuda ena anatsogola kuti akalambule njira ndi kukwirira maenje. Zimenezi zikanathandiza abale awo kuti ayende bwinobwino popita kwawo.
Munthu amafunika kuchita zinthu ngati zimenezi kuti akwaniritse zolinga zake potumikira Yehova. Yehova amafuna kuti tizimutumikira popanda chopinga chilichonse. Mawu ake amatilimbikitsa kuti: “Salaza njira ya phazi lako, ndipo njira zako zonse zikhazikike.” (Miy. 4:26) Kaya ndinu achinyamata kapena achikulire, malangizo amenewa akhoza kukuthandizani.
KONZANI NJIRA POSANKHA BWINO ZOCHITA
Ponena za achinyamata, anthu amakonda kunena kuti, ‘Amene ujatu adzafika patali’ kapena amati, ‘Amene uja ali ndi tsogolo lowala.’ Achinyamata amakhala athanzi, amaganiza mwamsanga ndipo amayesetsa kuti zinthu ziwayendere bwino. M’pake kuti Baibulo limati: “Kukongola kwa anyamata ndiko mphamvu zawo.” (Miy. 20:29) Wachinyamata amene amagwiritsa ntchito luso ndi mphamvu zake potumikira Yehova akhoza kukwaniritsa zolinga zake n’kukhala wosangalala kwambiri.
Anthu m’dzikoli amachitanso chidwi ndi achinyamata ndipo amafuna kuti achite zambiri. Ngati wachinyamata wa Mboni amakhoza bwino kusukulu anthu ena monga aphunzitsi kapena anzake angamuuze kuti apitirize maphunziro n’cholinga choti zinthu zimuyendere bwino m’dzikoli. Achinyamata ena amene ali ndi luso pa masewera enaake amauzidwanso kuti alimbikire kuti adzakhale akatswiri. Kodi zimenezi zakuchitikirani inuyo kapena mnzanu? N’chiyani chingathandize Mkhristu kuti asankhe mwanzeru pa nkhaniyi?
Mfundo za m’Baibulo zingathandize munthu kuti akonze bwino njira yake. Lemba la Mlaliki 12:1 limanena kuti: “Kumbukira Mlengi wako Wamkulu masiku a unyamata wako.” Kodi inuyo kapena mnzanuyo ‘mungakumbukire bwanji Mlengi wanu wamkulu’?
Taganizirani zimene zinachitikira Eric * wa ku West Africa. Iye ankakonda kwambiri mpira. Pamene ankakwanitsa zaka 15, anasankhidwa kuti azisewera mu timu ya dziko lake. Apatu mwayi unamutsegukira woti akaphunzire mpirawo m’mayiko a ku Ulaya n’kufika pokhala katswiri. Ndiyeno kodi malangizo oti ‘ukumbukire mlengi wako wamkulu’ anamuthandiza bwanji? Nanga inuyo kapena mnzanuyo mungaphunzire chiyani pa nkhaniyi?
Eric ali pa sukulu anayamba kuphunzira ndi Mboni za Yehova. Anaphunzira kuti Mlengi wake adzathetsa mavuto onse padzikoli. Iye anazindikira kuti ayenera kugwiritsa ntchito nthawi yake komanso mphamvu zake potumikira Mulungu. Izi zinamuchititsa kuti asiye zoyesetsa kukhala katswiri wa mpira. Iye anabatizidwa n’kuyamba kuchita zambiri potumikira Mulungu. Kenako anadzakhala mtumiki wothandiza ndipo anapita ku Sukulu Yophunzitsa Baibulo ya Abale Osakwatira.
Eric akanapitiriza mpira uja mwina akanatchuka komanso kulemera. Koma iye anazindikira mfundo ya m’Malemba yakuti: “Zinthu zamtengo wapatali za munthu wachuma ndizo mzinda wake wolimba, ndipo m’maganizo mwake zili ngati mpanda woteteza.” (Miy. 18:11) Anthu amaganiza kuti chuma chingawateteze koma si zoona. Ndipo amene amangokhalira kusakasaka chuma ‘amadzibweretsera zopweteka zambiri pathupi lawo.’—1 Tim. 6:9, 10.
Chosangalatsa n’chakuti achinyamata ambiri ayamba utumiki wa nthawi zonse ndipo akusangalala komanso ndi otetezeka. Eric anati: “Panopa ndinganene kuti ndalowa timu ya atumiki a nthawi zonse. Timu imeneyi ndi yabwino kwambiri ndipo ndikuyamikira Yehova chifukwa chondithandiza kuti ndikhale ndi moyo wabwino komanso wosangalatsa.”
Nanga bwanji inuyo? M’malo moyesetsa kuti mukhale ochita bwino m’dzikoli, muyenera ‘kukhazikitsa njira yanu’ potumikira Yehova. Mungachite zimenezi poyamba upainiya.—Onani bokosi lakuti “ Zinthu Zabwino Zimene Simungazipeze ku Yunivesite.”
CHOTSANI CHOPINGA CHILICHONSE
Mlongo wina ndi mwamuna wake anapita kukaona ofesi ya nthambi ya ku United States ndipo anaona kuti anthu otumikira kumeneko ndi osangalala kwambiri. Mlongoyu analemba kuti: “Tinali titazolowera kwambiri zimene tinkachita pa moyo wathu.” Koma banjali linasankha kuti lisinthe zinthu zina ndi zina kuti liyambe kuchita zambiri mu utumiki.
Poyamba, iwo anaona kuti mwina sangakwanitse kuchita zimenezi. Koma tsiku lina atachita lemba la tsiku anaganizira kwambiri mfundo yake. Lembalo linali pa Yohane 8:31 pamene Yesu anati: “Mukamasunga mawu anga nthawi zonse, ndiye kuti ndinudi ophunzira anga.” Choncho malinga ndi lembali anaona kuti angachite bwino kwambiri kusintha zinthu kuti ayambe kukhala moyo wosalira zambiri. Ndiyeno anagulitsa nyumba yawo yaikulu komanso kusintha zinthu zina kuti asamukire kumpingo umene unalibe ofalitsa ambiri. Panopa iwo akuchita upainiya, amathandiza nawo pomanga Nyumba za Ufumu ndiponso amadzipereka kuthandiza pa misonkhano yachigawo. Kodi iwo amamva bwanji ndi zomwe anachitazi? Iwo anati: “Tikusangalala kwambiri chifukwa chokhala moyo wosalira zambiri ndiponso kutsatira malangizo a gulu la Yehova.”
MUSAPATUKE PANJIRA YOKUTHANDIZANI
Solomo analemba kuti: “Maso ako aziyang’ana patsogolo. Maso ako owala aziyang’anitsitsa patsogolo pako.” (Miy. 4:25) Munthu amene akuyendetsa galimoto amayang’ana kutsogolo kuti asachite ngozi. Kuti ifenso tikwaniritse zolinga zathu potumikira Yehova tiyenera kuyang’ana kutsogolo, osatengeka ndi zilizonse.
Kodi mungakhale ndi zolinga ziti? Mwina mungayesetse kuti muyambe utumiki wa nthawi zonse. Apo ayi, mungapite kukathandiza kumpingo umene ulibe ofalitsa okwanira. Mwinanso mungasamukire mumpingo umene ulibe akulu ndi atumiki othandiza okwanira. Mungakambirane ndi woyang’anira dera kuti akuuzeni zimene mungachite. Ngati mukufuna kupita kugawo lakutali, mungachite bwino kufufuza kuti mudziwe kumene kukufunika thandizo. *
Tiyeni tikambiranenso mfundo ya pa Yesaya 62:10 ija. Ayuda ena ayenera kuti anagwira chintchito cholambula njira yopita kwawo kuti anthu a Mulungu ayende bwino. Ngati mukuyesetsa kukwaniritsa zolinga zinazake potumikira Yehova musabwerere m’mbuyo. Yehova akuthandizani kuti zolinga zanuzo zitheke. Pitirizani kupempha nzeru kwa Yehova kuti muchotse chopinga chilichonse. Mudzaona iye akukuthandizani ‘kusalaza njira ya mapazi anu.’—Miy. 4:26.
^ ndime 8 Dzina lasinthidwa.
^ ndime 18 Onani buku la Gulu Lochita Chifuniro cha Yehova, tsamba 111 ndi 112.

robotstxt: allowed

filter: keep


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
27 Tsopano Isaki anakalamba moti maso ake sanali kuonanso.+ Ndiyeno anaitanitsa mwana wake wamkulu Esau,+ n’kumuuza kuti: “Mwana wanga!” Iye anayankha kuti: “Ine bambo!”
2 Isaki anapitiriza kuti: “Taona, ine tsopano ndakalamba.+ Tsiku lililonse ndikhoza kufa.+
3 Choncho tenga zida zako pompano. Utenge uta ndi kachikwama kako koikamo mivi ndipo upite kutchire ukandisakire nyama.+
4 Udzaikonze kuti ikome mmene ndimaikondera muja n’kundibweretsera. Ndikufuna ndikhwasule, ndipo ndikudalitse ndisanafe.”+
5 Koma pamene Isaki anali kulankhula ndi mwana wake Esau, Rabeka anali kumvetsera. Chotero Esau anapita kutchire kuti akaphe nyama n’kubwera nayo.+
6 Tsopano Rabeka anauza mwana wake Yakobo+ kuti: “Ndamva bambo ako akuuza mkulu wako Esau kuti,
7 ‘Ukandiphere nyama n’kuiphika bwino. Ndikufuna ndikhwasule, ndipo ndikudalitse pamaso pa Yehova ndisanafe.’+
8 Tsopano mwana wanga, tamvera mawu anga, ndipo uchite zimene ndikuuze.+
9 Pita kuli ziwetoko unditengereko ana a mbuzi awiri, onenepa bwino. Ndikufuna ndiwakonze mopatsa madyo mmene bambo ako amakondera muja.
10 Ndiye ukapereke kwa bambo ako akadye, kuti akudalitse asanamwalire.”
11 Pamenepo Yakobo anayankha Rabeka mayi ake kuti: “Koma m’bale wanga Esau ndi munthu wacheya, pamene ine ndili ndi khungu losalala.+
12 Nanga bambo akakandikhudza?+ Ndithu andiona ngati wachipongwe.+ Ndikatero, ndithu ndidzitengera ndekha temberero, osati madalitso.”+
13 Koma mayi ake anamuyankha kuti: “Temberero limenelo libwere kwa ine m’malo mwa iwe mwana wanga.+ Ingomvera zimene ndanenazi. Pita ukanditengere ana a mbuziwo.”+
14 Chotero iye anawatenga n’kubwera nawo kwa mayi ake. Mayiwo anaphika nyamayo mopatsa madyo mmene bambo ake ankaikondera.
15 Zitatero, Rabeka anatenga zovala zokongola koposa za mwana wake wamkulu Esau,+ zimene anali nazo m’nyumba.+ Zovalazo anaveka mwana wake wamng’ono, Yakobo.+
16 Kenako, mayiwo anatenga zikopa za ana a mbuzi aja, n’kuveka Yakobo m’manja mwake ndi pakhosi pake popanda cheya.+
17 Ndiyeno anapatsa mwana wake Yakobo chakudya chokoma chimene anakonzacho, limodzi ndi mkate umene anaphika.+
18 Tsopano Yakobo anapita kumene kunali bambo ake n’kunena kuti: “Bambo!” Ndipo Isaki anayankha kuti: “Ine pano! Ndiwe ndani kodi mwana wanga?”
19 Yakobo anapitiriza kunena kwa bambo ake kuti: “Ndine Esau, mwana wanu woyamba.+ Ndachita zonse zimene munandituma. Dzukani, khalani pansi mudye nyama imene ndakupherani, kuti mundidalitse.”+
20 Pamenepo Isaki anafunsa mwana wake kuti: “Koma mwana wanga, waipeza bwanji mofulumira chonchi?” Iye anayankha kuti: “Yehova Mulungu wanu ndiye waikusira kwa ine kuti ndikumane nayo.”
21 Koma Isaki anauza Yakobo kuti: “Tayandikira ndikukhudze mwana wanga. Ndikufuna ndidziwe ngati ndiwedi mwana wanga Esau kapena ayi.”+
22 Chotero Yakobo anafika pafupi ndi Isaki bambo ake. Atamukhudza ananena kuti: “Mawu, akumveka kuti ndi a Yakobo, koma manja, akumveka kuti ndi a Esau.”+
23 Iye sanamuzindikire, chifukwa manja ake anali acheya ngati manja a Esau m’bale wake. Chotero anam’dalitsa.+
24 Kenako anamufunsanso kuti: “Koma ndiwedi mwana wanga Esau?” Iye anayankha kuti: “Ndine ndithu.”+
25 Tsopano Isaki anati: “Mwana wanga, ndipatsire nyama imene wandiphera ndidye kuti ndikudalitse.”+ Choncho anamupatsira ndipo anayamba kudya. Anamupatsiranso vinyo iye n’kumwa.
26 Kenako bambo akewo anamuuza kuti: “Ndiyandikire mwana wanga, undipsompsone.”+
27 Choncho anamuyandikira ndi kum’psompsona, ndipo anatha kumva kafungo ka zovala zake.+ Pamenepo anamudalitsa kuti:
“Eya, kafungo ka mwana wanga kakununkhira ngati fungo lokoma la munda umene Yehova waudalitsa.
28 Mulungu woona akupatse mame akumwamba,+ ndi nthaka yachonde ya dziko lapansi.+ Achulukitsenso zokolola zako ndi vinyo wako watsopano.+
29 Mafuko akutumikire ndipo mitundu ya anthu ikugwadire.+ Ukhale mbuye wa abale ako, ndipo ana a mayi ako akugwadire.+ Aliyense wokutemberera atembereredwe, ndipo aliyense wokudalitsa adalitsidwe.”+
30 Tsopano Isaki atangomaliza kudalitsa Yakobo, ndipo Yakoboyo atangotuluka kumene kwa Isaki bambo ake, Esau m’bale wake anafika kuchokera kokasaka nyama.+
31 Iyenso anakonzera bambo ake nyama ija mopatsa madyo. Kenako anapita nayo kwa bambo ake n’kuwauza kuti: “Bambo, dzukani mudye nyama imene ndakupherani ine mwana wanu, kuti mundidalitse.”+
32 Ndiyeno Isaki, bambo ake, anati: “Nanga iwenso ndiwe ndani?” Ndipo iye anayankha kuti: “Ndine mwana wanu, mwana wanu woyamba Esau.”+
33 Pamenepo Isaki anayamba kunjenjemera koopsa, ndipo anati: “Nanga ndani uja wandiphera nyama kutchire, imene wandibweretsera kuti ndidye? Ine ndadya yonse iwe usanabwere, moti ndamudalitsa iyeyo. Ndipo adzadalitsikadi!”+
34 Atamva mawu a bambo ake, Esau anayamba kulira ndi kukuwa mogonthetsa m’khutu, komanso mowawidwa mtima kwambiri.+ Iye anachonderera bambo ake kuti: “Bambo ndidalitseni, ndidalitseni inenso chonde!”+
35 Pamenepo Isaki anapitiriza kunena kuti: “M’bale wako wabwera mwachinyengo, ndipo walandira madalitso omwe anali ako.”+
36 Ndiyeno Esau anati: “Aka tsopano n’kachiwiri akundichenjerera amene uja!+ Kodi si chifukwa chake dzina lake ndi Yakobo? Ukulu wanga anatenga kale,+ apa tsopano watenganso madalitso anga!”+ Iye anapitiriza kuti: “Kodi bambo, zoona palibiretu dalitso lililonse limene mwandisungirako?”
37 Koma Isaki anayankha Esau kuti: “Taona, iye uja ndamuika kukhala mbuye wako.+ Ndamupatsanso abale ake onse kuti akhale atumiki ake.+ Komanso ndam’dalitsira zokolola zake ndi vinyo wake watsopano.+ Nanga chatsalanso n’chiyani choti ndikuchitire mwana wanga?”
38 Pamenepo Esau anafunsa bambo ake kuti: “Bambo, ngakhale limodzi dalitso silinatsaleko? Bambo ndidalitseni, ndidalitseni inenso chonde!”+ Esau atatero analira mofuula kwambiri, misozi ili mbwembwembwe.+
39 Koma Isaki bambo ake anamuuza kuti:
“Taona, udzakhala kutali ndi nthaka yachonde, kotalikirana ndi mame akumwamba.+
40 Udzakhalira moyo lupanga+ ndipo udzatumikira m’bale wako.+ Koma ukadzatopa ndi goli lake, udzalithyola ndi kulichotsa m’khosi mwako.”+
41 Choncho, Esau anasunga chidani kwa Yakobo mumtima mwake.+ Anamuda chifukwa cha madalitso amene bambo ake anamupatsa. Iye anapitiriza kunena mumtima mwake+ kuti: “Masiku olira maliro a bambo anga ali pafupi.+ Pambuyo pake, ndidzamupha m’bale wanga Yakobo.”+
42 Pamene Rabeka anauzidwa zimene mwana wake wamkulu Esau ananena, nthawi yomweyo anaitanitsa mwana wake wamng’ono Yakobo n’kumuuza kuti: “M’bale wako Esau akufuna akhazike mtima wake pansi pokubwezera. Iye akufuna kuti akuphe.+
43 Tsopano, tamvera zimene ndikuuze mwana wanga.+ Nyamuka, thawira kwa Labani mlongo wanga, ku Harana.+
44 Ukakhale naye kwa masiku ndithu, kufikira ukali wa m’bale wako utatha.+
45 Ukakhaleko kufikira mkwiyo wa m’bale wako utaphwa, mpaka ataiwala zimene unamuchitira.+ Pamenepo ndidzatuma anthu kuti adzakutenge kumeneko. Kodi nditayirenji ana awiri pa tsiku limodzi?”
46 Zitatha izi, Rabeka anali kuuza Isaki nthawi ndi nthawi kuti: “Ndafika ponyansidwa nawo moyo wanga chifukwa cha ana aakazi achihetiwa.+ Ngati Yakobo atenga mkazi kuno pakati pa ana achiheti ngati amenewa, ndi bwino ndingofa!”+
Patsani ena
Patsani ena
Genesis 27
Baibulo la Dziko Latsopano la Malemba Opatulika
https://www.jw.org/finder?docid=1011452&Book=1&Chapter=27&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D27%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
SIERRA LEONE AND GUINEA
Kuyambira mu 2002 mpaka 2013 (Gawo 2)
Kuthandiza Anthu Osamva
Ochita kafukufuku ena anapeza kuti ku Sierra Leone kuli anthu pakati pa 3,000 ndi 5,000 omwe ndi ogontha ndipo ena ambiri amapezekanso ku Guinea. Poti Yehova akufuna kuti “anthu, kaya akhale a mtundu wotani, apulumuke,” kodi anthu amenewa angathandizidwe bwanji kudziwa uthenga wabwino?—1 Tim. 2:4.
Mmishonale wina yemwe anapita ku Sierra Leone m’chaka cha 1998, dzina lake Michelle Washington, ananena kuti: “Ine ndi mwamuna wanga Kevin, tinatumizidwa ku mpingo womwe unali ndi anthu 4 osamva. Poti ndinkatha chinenero chamanja cha ku America, ndinkafuna kuwathandiza. Ofesi ya nthambi inandipempha kuti ndizimasulira misonkhano yampingo komanso ikuluikulu m’chinenero chamanja. Inadziwitsanso mipingo ina yapafupi za dongosolo limeneli. Ofesi ya nthambi inakonzanso zoti pakhale makalasi ophunzitsa ofalitsa ena chinenero chamanja. Tinayamba kufufuza anthu osamva ndipo tikawapeza tinkaphunzira nawo Baibulo. Poona zimene tikuyesetsa kuchita kuti tithandize gulu la anthu amenewa, anthu a m’deralo anatiyamikira kwambiri. Komabe, sikuti aliyense ankasangalala ndi ntchito yathuyi. M’busa wina yemwe ankalalikira anthu osamva ankatinena kuti ndife aneneri onyenga. Iye anauza anthuwa ndi mabanja awo kuti azitipewa. Ankawauzanso kuti akamamvetsera uthenga wathu, asiya kuwapatsa thandizo la ndalama limene ankapereka. Zimenezi zinachititsa kuti pakhale magulu awiri. Gulu loyamba linali ku mbali ya m’busayo chifukwa linali lisanamvepo uthenga wathu. Gulu lachiwiri linali loti tinalilalikira ndipo linali ku mbali yathu. Ena omwe anali ku mbali yathu anapitirizabe kuphunzira mpaka anabatizidwa.”
Mwachitsanzo, Femi anabadwa ndi vuto losamva moti ankagwiritsa ntchito manja polankhula ndi anthu. Iye ankangokayikira aliyense, makamaka anthu amene amalankhula, ndipo ankaona kuti palibe amene amamukonda. Zimenezi zinkachititsa kuti azikhala wosasangalala. Kenako Femi anayamba kuphunzira Baibulo ndi abale ena omwe anali m’kagulu ka chinenero chamanja. Anayamba kufika pa misonkhano nthawi zonse komanso ankaphunzira yekha chinenero chamanja. Femi anabatizidwa ndipo panopa amasangalala kuphunzitsanso Baibulo anthu ena osamva.
Mu July 2010, kagulu ka chinenero chamanja ku Freetown kanakula n’kukhala mpingo. Panopa, ku Bo komanso ku Conakry kuli timagulu ta chinenero chamanja.
Osauka Koma “Olemera M’chikhulupiriro”
Baibulo limasonyeza kuti m’nthawi ya atumwi, Akhristu ambiri anali osauka. Yakobo analemba kuti: “Mulungu anasankha anthu amene ali osauka m’dzikoli kuti akhale olemera m’chikhulupiriro.” (Yak. 2:5) Ofalitsa ambiri m’mayiko a Sierra Leone ndi Guinea amakhulupirira kuti Yehova awathandiza ndipo zimenezi zachititsa kuti azikhala ndi chiyembekezo komanso asamade nkhawa.
Chifukwa chokhala ndi chikhulupiriro cholimba, mabanja ambiri a Mboni omwe ndi osauka, amayamba kusunga ndalama kudakali miyezi yambiri kuti adzapite ku msonkhano wachigawo. Ena amalima mbewu kuti adzagulitse n’kupeza ndalama zopitira ku msonkhanowo. Ena amakhala m’magulu a anthu 20 mpaka 30 ndipo amathithikana m’kagalimoto kakang’ono popita ku msonkhano. Ulendowu umakhala wovuta kwambiri chifukwa amayenda maola oposa 20 m’misewu ya mabampu, kukutentha komanso kwa fumbi. Anthu ena amayenda wapansi ulendo wautali kuti akapezeke pa msonkhano. M’bale wina ananena kuti: “Tinkayenda ulendo wa makilomita 80 titanyamula nthochi zambiri. Zina tinkazigulitsa m’njira kuti tipepukidwe komanso kuti tipeze ndalama zokwerera galimoto kuti timalizitse ulendo wotsalawo.”
Chifukwanso chokhala ndi chikhulupiriro cholimba, ofalitsa ambiri asankha kuti asasamukire kumayiko ena kuti akapeze ndalama kapena ntchito yabwino. M’bale wina amene anapitako ku Sukulu Yophunzitsa Baibulo ya Abale Osakwatira, dzina lake Emmanuel Patton, ananena kuti: “Timakhulupirira kuti Yehova atithandiza kupeza zofunikira pa moyo wathu. Popeza timakhala m’dziko loti muli olalikira za Ufumu ochepa timaona kuti utumiki wathu ndi wofunika kwambiri.” (Mat. 6:33) Panopa Emmanuel akutumikira monga mkulu ndipo iye pamodzi ndi mkazi wake, Eunice, akuyesetsa kuchita zambiri potumikira Yehova. Abale ena omwe ndi mitu ya mabanja, safuna kupita kudziko lina. Iwo amafuna kuti banja lawo likhalebe logwirizana komanso kuti azichitira limodzi zinthu zauzimu. M’bale wina yemwe anali mpainiya wapadera komanso woyang’anira dera wogwirizira, dzina lake Timothy Nyuma, ananena kuti: “Ndinkakana kuyamba ntchito yoti izindichititsa kusiya banja langa kwa nthawi yaitali. Komanso ine ndi mkazi wanga, Florence, tinasankha kuti ana athu aphunzire konkuno. Sitinafune kuti akaleredwe ndi anthu ena n’cholinga choti akaphunzire m’masukulu abwino.”
Abale ndi alongo ambiri amasonyezanso kuti ali ndi chikhulupiriro cholimba popirira mavuto osiyanasiyana amene akukumana nawo pochita utumiki. Kevin Washington yemwe tamutchula kale uja ananena kuti: “Abale ambiri amalalikira komanso kuchita zinthu zina pampingo ngakhale kuti akukumana ndi mavuto osiyanasiyana. Mavutowo ndi aakulu moti akhoza kuwachititsa kuti asamasangalale komanso kuti azingokhala kunyumba. Mwachitsanzo, abale ena akudwala matenda oti sangachire ndipo alibe mwayi wolandira mankhwala kapena kupita kuchipatala. Ena satha kuwerenga ndipo akuyesetsa kuchita khama kuti aphunzire kuwerenga ndi kulemba. Ngati m’bale wina sanakambe bwino nkhani yake kapena ngati sanachite bwino mbali yake, ndimadzifunsa kuti: ‘Kodi ndikanakhala kuti ndimagwira ntchito yolembedwa, ndili ndi matenda enaake aakulu, ndilibe magalasi a maso, ndilibe magetsi komanso ndili ndi mabuku ochepa ofufuzira nkhani, ndikanakamba bwino nkhaniyi kuposa mmene m’baleyo wakambira?’”
Zimene abale ndi alongo akuchitazi zimalemekezetsa Yehova. Iwo amakhala ngati Akhristu a m’nthawi ya atumwi omwe ankasonyeza kuti ndi atumiki a Mulungu “mwa kupirira zambiri, kudutsa m’masautso, kukhala osowa, . . . ngati osauka koma olemeretsa anthu ambiri, ngati opanda kalikonse koma okhala ndi zinthu zonse.”—2 Akor. 6:4, 10.
Kuyembekezera Zinthu Zabwino M’tsogolo
Zaka 90 m’mbuyomo, m’bale Alfred Joseph ndi Leonard Blackman ananena kuti m’munda wa ku Sierra Leone “mwayera kale ndipo m’mofunika kukolola.” (Yoh. 4:35) Patadutsa zaka 35 atanena mawu amenewa, Manuel Diogo ali ku Guinea ananena kuti, “Kuno kuli anthu ambiri achidwi.” Masiku ano, atumiki a Yehova m’mayiko awiriwa akukhulupirira kuti kutsogoloku anthu ambiri amvetsera uthenga wabwino.
M’chaka cha 2012, anthu 3,479 anapita ku Chikumbutso ku Guinea. Chiwerengero chimenechi n’chapamwamba kwambiri chifukwa kuli ofalitsa pafupifupi 800. Ku Sierra Leone kuli ofalitsa 2,030 koma anthu 7,854 ndi amene anapezeka pamwambo wa Chikumbutso. Mlongo wina wazaka 93 anali nawo pamwambo umenewu. Mlongoyu anali mpainiya wapadera ndipo dzina lake ndi Winifred Remmie. Iyeyu ndi mwamuna wake, Lichfield, anafika kuti Sierra Leone mu 1963. Winifred anachita utumiki wa nthawi zonse kwa zaka 60 ndipo pa zaka zonsezi ankatumikira monga mpainiya wapadera. Winifred ananena kuti: “Palibe amene ankalota kuti ku Sierra Leone kudzakhala abale ndi alongo olimba mwauzimu chonchi. Ngakhale kuti panopa ndakalamba, ndikufuna kuti ndigwire nawo ntchito yosangalatsa yothandiza anthuyi.” *
Mboni za Yehova za ku Sierra Leone ndi ku Guinea zimaona ntchito yolalikira mmene Winifred ankaionera. Ngati mitengo yokhala ndi madzi nthawi zonse, Akhristuwa akufunitsitsa kupitiriza kubala zipatso pofuna kulemekeza Yehova. (Sal. 1:3) Ndipo Yehova aziwapatsa mphamvu zoti apitirize kuthandiza anthu kudziwa za ufulu umene tikuyembekezera, womwe ndi “ufulu waulemerero wa ana a Mulungu.”—Aroma 8:21.
^ ndime 16 Winifred Remmie anamwalira pamene nkhaniyi inkakonzedwa.


text:
NSANJA YA OLONDA (YOPHUNZIRA) OCTOBER 2015
Magaziniyi ili ndi nkhani zophunzira kuyambira pa November 30 mpaka December 27, 2015.
Tizilemekeza Kwambiri Abale Ngati Amenewa
Kodi ndi abale ati amene amathandiza m’makomiti a Bungwe Lolamulira? Kodi abalewa amachita chiyani?
Kodi Mumaona Dzanja la Mulungu Likukuthandizani?
Kodi Baibulo limatanthauza chiyani likamanena za “dzanja” la Mulungu?
“Tiwonjezereni Chikhulupiriro”
Kodi n’zotheka kukhala ndi chikhulupiriro patokha?
LIFE STORY
Sananong’oneze Bondo ndi Zimene Anasankha Ali Mnyamata
Nikolai Dubovinsky anatumikira Yehova mokhulupirika pa nthawi imene ntchito ya Mboni za Yehova inali yoletsedwa ku Soviet Union ndipo ankagwira ntchito yovuta kuposa kukhala kundende.
Tisalole Chilichonse Kutisokoneza Potumikira Yehova
Pafupifupi zaka 60 zapitazo, Nsanja ya Olonda inafotokoza mfundo inayake imene ikukwaniritsidwa masiku ano.
Tiziganizira Kwambiri za Yehova
Kodi mungaganizirebe Mawu a Mulungu ngati mwaletsedwa kukhala ndi Baibulo?
LIFE STORY
Kuyandikira kwa Mulungu Ndi Kwabwino
Sarah Maiga anasiya kukula ali ndi zaka 9 koma akutumikira Yehova mwakhama.
‘Munthu Wosadziwa Zinthu Amakhulupirira Mawu Alionse’
Kodi tingadziwe bwanji ngati uthenga umene talandira ndi woona kapena ayi?


text:
Yehova Amatsogolera Anthu Ake Kuti Adzapeze Moyo
“Njira ndi iyi. Yendani mmenemu.”—YES. 30:21.
NYIMBO: 65, 48
1, 2. (a) Kodi n’chiyani chinathandiza kuti anthu ambiri apulumuke? (Onani chithunzi pamwambapa.) (b) Kodi n’chiyani chimathandiza kwambiri anthu a Mulungu?
ZAKA zoposa 100 zapitazo, ku North America kunali malo ena pamene msewu wina unkadutsana ndi njanji. Pamalowa panali zikwangwani zikuluzikulu zokhala ndi mawu amene ankathandiza kwambiri madalaivala a galimoto. Mawuwa ankauza dalaivala kuti aime kaye, ayang’ane mbali zonse ndipo amvetsere ngati kukubwera sitima. Izi zinkathandiza kuti madalaivala asawombedwe ndi sitima zomwe zinkadutsa mothamanga kwambiri. Kutsatira malangizowa kunapulumutsa anthu ambiri chifukwa kunathandiza kuti pamalowa pasamachitike ngozi.
2 Nayenso Yehova amapereka malangizo othandiza kwa anthu ake. Amawauza zimene angachite kuti apewe zinthu zimene zingaike moyo wawo pa ngozi komanso zomwe angachite kuti adzapeze moyo wosatha. Yehova ali ngati m’busa amene amateteza ndiponso kuchenjeza nkhosa zake kuti zisalowere kolakwika.—Werengani Yesaya 30:20, 21.
YEHOVA WAKHALA AKUTSOGOLERA ANTHU AKE
3. Kodi n’chiyani chinachititsa kuti anthufe tizivutika komanso kufa?
3 Kuyambira kale kwambiri, Yehova wakhala akupatsa anthu ake malangizo. Mwachitsanzo, m’munda wa Edeni anapereka malangizo omveka bwino omwe akanathandiza kuti anthu onse azikhala mosangalala komanso mpaka kalekale. (Gen. 2:15-17) Koma Adamu ndi Hava sanamvere malangizo a Mulungu. Hava anamvera zimene njoka inamuuza ndipo Adamu anamvera mkazi wake. Zotsatira zake n’zakuti onse anafa ndipo sadzakhalanso ndi moyo. Komanso kusamvera kwawoko kunachititsa kuti anthu onse azivutika ndiponso kufa.
4. (a) Chigumula chitatha, n’chifukwa chiyani Mulungu anafunika kupereka malangizo atsopano? (b) Kodi tikuphunzira chiyani pa lamulo limene anapereka?
4 M’nthawi ya Nowa, Yehova anaperekanso malangizo omwe anathandiza kuti Nowa ndi banja lake apulumuke. Chigumula chitatha, Yehova analamula anthu kuti asamadye magazi. Kodi n’chifukwa chiyani anapereka lamuloli? N’chifukwa cha mmene zinthu zinalili pa nthawiyo. Yehova analola kuti anthu azidya nyama, choncho anafunika kuwapatsa malangizo ogwirizana ndi zimenezi. Iye anawauza kuti: “Musadye nyama pamodzi ndi magazi ake, amene ndiwo moyo wake.” (Gen. 9:1-4) Lamuloli likutithandiza kudziwa mmene Mulungu amaonera moyo. Iye ndi Mlengi komanso ndi amene anatipatsa moyo, choncho ali ndi ufulu wotipatsa malamulo okhudza moyo. Mwachitsanzo, anapereka lamulo lakuti pasamapezeke aliyense wopha munthu. Mulungu amaona kuti moyo komanso magazi ndi zinthu zopatulika ndipo adzaimba mlandu aliyense wopha munthu kapena wogwiritsa ntchito magazi molakwika.—Gen. 9:5, 6.
5. Kodi tsopano tikambirana chiyani ndipo zimenezi zitithandiza bwanji?
5 Tsopano tiyeni tikambirane zitsanzo zingapo zosonyeza kuti Mulungu anapitirizabe kutsogolera anthu ake. Zimene tikambiranezo zitithandiza kuti nafenso tizitsatira malangizo a Yehova amene angatithandize kuti tidzapulumuke.
MTUNDU WATSOPANO UNALANDIRA MALANGIZO ATSOPANO
6. N’chifukwa chiyani Aisiraeli ankayenera kumvera malamulo a Mulungu kudzera mwa Mose, ndipo ankayenera kuwaona bwanji?
6 M’nthawi ya Mose, Yehova anapatsa anthu ake malangizo omveka bwino oti aziwatsatira pa moyo wawo komanso pomulambira. Apanso anachita zimenezi chifukwa cha mmene zinthu zinalili pa nthawiyo. Aisiraeli anali atakhala akapolo ku Iguputo zaka zoposa 200. Anthu a kumeneko ankalambira mafano, anthu akufa komanso ankachita zinthu zosalemekeza Yehova. Choncho Yehova atapulumutsa Aisiraeli ku Iguputo, iwo ankafunika malangizo atsopano. Anthu a Mulunguwa anayenera kuyamba kutsatira Chilamulo cha Yehova. Mabuku ena amati mawu achiheberi akuti “lamulo,” ndi ofanana ndi mawu amene amatanthauza, “kutsogolera” kapena “kulangiza.” Chilamulo chinkateteza Aisiraeli kuti asatengere makhalidwe oipa komanso kulambira konyenga kwa anthu a mitundu ina. Aisiraeli akamamvera, Mulungu ankawadalitsa koma akasiya kumumvera ankakumana ndi mavuto aakulu.—Werengani Deuteronomo 28:1, 2, 15.
7. (a) Kodi n’chifukwa chiyani Yehova anapereka malangizo kwa anthu ake? (b) N’chifukwa chiyani tinganene kuti Chilamulo chinali mtsogoleri wa Aisiraeli?
7 Koma palinso chifukwa china chimene Mulungu anaperekera malangizo atsopano kwa Aisiraeli kudzera m’Chilamulo. Chilamulo chinawathandiza kuti akonzekere kubwera kwa Mesiya ndipo kubwera kwa Mesiyako kunali kogwirizana kwambiri ndi cholinga cha Yehova. Komanso Chilamulochi chinkathandiza Aisiraeli kukumbukira kuti ndi ochimwa. Chinawathandizanso kudziwa kuti ankafunika nsembe ya dipo imene ingachotseretu machimo awo. (Agal. 3:19; Aheb. 10:1-10) Kuwonjezera pamenepa, Chilamulo chinathandizanso kuti mzere wobadwira Mesiya usasokonekere komanso kuti Aisiraeliwo adzathe kumuzindikira. Choncho Chilamulochi chinali ‘mtsogoleri wowafikitsa kwa Khristu.’—Agal. 3:23, 24.
8. Kodi mfundo za m’Chilamulo cha Mose zingatithandize bwanji?
8 Malangizo amene Mulungu anapereka kwa Aisiraeli ndi othandizanso kwa ife. Tikutero chifukwa chakuti ngakhale kuti sititsatira Chilamulo, mfundo zake zingatithandize pa moyo wathu komanso polambira Yehova. Yehova analola kuti Chilamulo chilembedwe m’Baibulo n’cholinga choti tiphunzirepo kanthu komanso mfundo zake zizititsogolera. Anafunanso kuti chizitithandiza kuzindikira kuti zimene Yesu anatiphunzitsa ndi zofunika kwambiri. Mwachitsanzo, Yesu ananena kuti: “Inu munamva kuti anati, ‘Usachite chigololo.’ Koma ine ndikukuuzani kuti aliyense woyang’anitsitsa mkazi mpaka kumulakalaka, wachita naye kale chigololo mumtima mwake.” Choncho, sikuti tiyenera kungopewa chigololo, koma tiyeneranso kupewa maganizo amene angatipangitse kuti tichite chigololocho.—Mat. 5:27, 28.
9. Kodi n’chifukwa chiyani anthu a Mulungu anafunika kupatsidwa malangizo atsopano?
9 Mesiya atafika, Yehova anaperekanso malangizo atsopano kwa anthu ake komanso anawaululira zinthu zina zokhudza cholinga chake. Iye anachita izi chifukwa cha mmene zinthu zinalili pa nthawiyo. Mu 33 C.E. Yehova anakana mtundu wa Isiraeli ndipo anayamba kugwiritsa ntchito mpingo wachikhristu. Choncho anthu ake anafunika kupatsidwa malangizo atsopano.
YEHOVA ANAPEREKA MALANGIZO KWA AKHRISTU
10. N’chifukwa chiyani Mulungu anapatsa Akhristu malamulo atsopano, ndipo malamulowa ankasiyana bwanji ndi amene Aisiraeli anapatsidwa?
10 M’nthawi ya atumwi, anthu a Mulungu analandira malangizo atsopano oti azitsatira pa moyo wawo komanso polambira Yehova. Anthuwa, omwe anali mumpingo wachikhristu, ankadziwikanso kuti Isiraeli wauzimu ndipo anali mu pangano latsopano. Paja Chilamulo chinaperekedwa kwa mtundu wa Aisiraeli wokha. Koma Akhristuwa anali ochokera m’mitundu komanso zikhalidwe zosiyanasiyana. Izi zikusonyeza kuti “Mulungu alibe tsankho. Iye amalandira munthu wochokera mu mtundu uliwonse, amene amamuopa ndi kuchita chilungamo.” (Mac. 10:34, 35) Chilamulo cha Mose chinalembedwa pamiyala ndipo chinatsogolera Aisiraeli M’dziko Lolonjezedwa. Koma Isiraeli wauzimu anapatsidwa “chilamulo cha Khristu” chomwe mfundo zake zinalembedwa m’mitima.—Agal. 6:2.
11. Kodi ndi malamulo ati amene akugwirizana kwambiri ndi “chilamulo cha Khristu”?
11 Malangizo amene Mulungu anapatsa Akhristu kudzera mwa Mwana wake, anawathandiza kwambiri. Yesu asananene za pangano latsopano, anapereka malamulo awiri. Lamulo loyamba linali lokhudza ntchito yolalikira. Lachiwiri linali loti otsatira ake ayenera kumakondana. Malamulowa anali opita kwa Akhristu onse. Choncho akugwiranso ntchito kwa ifeyo, kaya tikuyembekezera kudzapita kumwamba kapena kudzakhala padzikoli.
12. Kodi panali zinthu zatsopano ziti zokhudza ntchito yolalikira?
12 Taganizirani za lamulo lokhudza kulalikira uthenga wabwino limene Yesu anapatsa otsatira ake. Kale, anthu a mitundu ina ankafunika kupita ku Isiraeli kuti akalambire Yehova. (1 Maf. 8:41-43) Koma tsopano Yesu anapereka lamulo lopezeka pa Mateyu 28:19, 20. (Werengani.) Iye anauza ophunzira ake kuti ‘apite’ kukalalikira kwa anthu onse. Ndiyeno zimene zinachitika pamwambo wa Pentekosite mu 33 C.E. zinasonyeza kuti Yehova akufuna kuti uthenga wabwino ulalikidwe padziko lonse lapansi. Pa nthawiyi, mzimu woyera unathandiza ophunzira 120 kuti alankhule m’zilankhulo zosiyanasiyana kwa Ayuda komanso kwa anthu amene analowa Chiyuda. (Mac. 2:4-11) Patapita nthawi, ophunzirawo ankafunikanso kuti azilalikira kwa Asamariya. Komanso m’chaka cha 36 C.E., tingati gawo linakula chifukwa ankayenera kulalikiranso kwa anthu a mitundu ina, osadulidwa. Apa ndiye kuti Akhristu anayenera kulalikira padziko lonse.
13, 14. (a) Kodi tingatsatire bwanji “lamulo latsopano”? (b) Kodi tikuphunzira chiyani pa chitsanzo cha Yesu?
13 Tsopano tiyeni tikambirane za lamulo lachiwiri lija limene Yesu anapereka. Iye anayambitsa “lamulo latsopano” lokhudza mmene tingachitire zinthu ndi abale komanso alongo athu. (Werengani Yohane 13:34, 35.) Potsatira lamuloli, sikuti tiyenera kungokonda abale athu, koma tiyeneranso kuwafera ngati pakufunika kutero. Izi n’zosiyana ndi Chilamulo cha Mose, chomwe sichinkanena kuti tiyenera kufera abale athu.—Mat. 22:39; 1 Yoh. 3:16.
14 Yesu ndi chitsanzo chabwino kwambiri pa nkhaniyi. Iye ankakonda kwambiri ophunzira ake moti mpaka anawafera. Yesu ankafuna kuti ophunzira akewo azichitanso zomwezo. Nafenso tizilolera kuvutika chifukwa cha Akhristu anzathu ndipo tizikhala okonzeka kuwafera.—1 Ates. 2:8.
MALANGIZO AMENE TAPATSIDWA MASIKU ANO KOMANSO A M’TSOGOLO
15, 16. (a) Kodi Yehova amatipatsa bwanji malangizo masiku ano? (b) N’chifukwa chiyani malangizo amene amatipatsa ndi ofunika kwambiri?
15 Yesu wasankha “kapolo wokhulupirika ndi wanzeru” kuti azipereka chakudya chauzimu kwa otsatira ake “pa nthawi yoyenera.” (Mat. 24:45-47) Chakudyachi chikuphatikizapo malangizo ofunika kwambiri amene timalandira ogwirizana ndi mmene zinthu zilili panopa.
16 Tikukhala ‘m’masiku otsiriza, ndipo posachedwapa kuchitika chisautso chachikulu choti sichinachitikepo. (2 Tim. 3:1; Maliko 13:19) Komanso, Satana ndi ziwanda zake anaponyedwa padzikoli ndipo izi zikuchititsa kuti anthufe tizivutika. (Chiv. 12:9, 12) Kuwonjezera pamenepa, tikugwira ntchito imene Yesu anatilamula yoti tizilalikira kwa anthu a mitundu yonse komanso a zilankhulo zonse.
17, 18. Kodi tizitani Mulungu akatipatsa malangizo?
17 Gulu la Yehova latipatsa zinthu zambiri zimene zingatithandize pa ntchito yolalikira. Kodi mumagwiritsa ntchito zinthu zimenezi? Pamisonkhano yathu yampingo timalandira malangizo okhudza mmene tingagwiritsire ntchito zinthuzi. Kodi inuyo mumaona kuti malangizowa ndi ochokera kwa Yehova?
18 Kuti Mulungu apitirize kutidalitsa, tiyenera kutsatira kwambiri malangizo amene timalandira kudzera mumpingo wachikhristu. Tikamachita zimenezi timafanana ndi madalaivala amene ankatsatira malangizo omwe anali pazikwangwani zija. Tikamamvera malangizo amene Mulungu akutipatsa panopa, zidzakhalanso zosavuta kuti tidzamvere malangizo pa nthawi ya “chisautso chachikulu,” chomwe chidzawononge dziko la Satanali. (Mat. 24:21) Chisautso chachikulu chikadzatha, tidzakhala m’dziko latsopano ndipo Satana sadzasocheretsanso anthu. Choncho tidzafunikanso malangizo atsopano.
19, 20. Kodi ndi mipukutu iti yomwe idzakhalepo m’dziko latsopano, ndipo idzatithandiza bwanji?
19 M’nthawi ya Mose, Yehova anapereka malangizo atsopano kwa Aisiraeli. Kenako anaperekanso malangizo atsopano kumpingo wachikhristu kudzera ‘m’chilamulo cha Khristu.’ Mofanana ndi zimenezi, Baibulo limati m’dziko latsopano Yehova adzatipatsa malangizo kudzera m’mipukutu. (Werengani Chivumbulutso 20:12.) M’mipukutuyi muyenera kuti mudzakhala zimene Yehova adzafune kuti anthu onse, kuphatikizapo oukitsidwa, azidzachita pa nthawiyo. Mipukutu imeneyi idzatithandizanso kuti tidzamudziwe bwino Yehova. Komanso tidzamvetsa bwino zimene Mawu a Mulungu amanena ndipo zimenezi zidzathandiza kuti tizidzakondana komanso kulemekezana kwambiri m’Paradaiso. (Yes. 26:9) Nthawi imeneyo tidzaphunzira zinthu zambiri motsogoleredwa ndi Mfumu yathu, Yesu Khristu.
20 Tikadzamvera ‘zolembedwa m’mipukutu’ n’kukhalabe okhulupirika pa mayesero omaliza, Yehova adzalemba mayina athu ‘mumpukutu wa moyo’ ndipo sadzachotsedwamonso. Zimenezi zikusonyeza kuti adzatipatsa moyo wosatha. Choncho tiyenera kumawerenga Baibulo, kuganizira zimene tawerengazo kuti tizimvetse kenako n’kutsatira zimene taphunzirazo. Tikatero tidzapulumuka pa chisautso chachikulu n’kupitiriza kuphunzira za Yehova Mulungu wathu wanzeru komanso wachikondi mpaka kalekale.—Mlal. 3:11; Aroma 11:33.


text:
NTCHITO YOLALIKIRA NDI KUPHUNZITSA PADZIKO LONSE
Europe
MAYIKO 47
CHIWERENGERO CHA ANTHU 741,892,871
OFALITSA 1,601,915
MAPHUNZIRO A BAIBULO 862,555
“Kodi Kapena Mwasochera?”
Mayi wina wa ku Somalia yemwe anapita ku Sweden anaitanidwa kuti apite ku Nyumba ya Ufumu ndipo anapitadi. Koma atafika anakhumudwa ndi zimene zinachitika. Palibe munthu amene anamulandira, ndipo aliyense ankangomuyang’ana. Iye anali womangika. Munthu wina anazindikira kuti mayiyu akuoneka womangika ndipo anamufunsa kuti: “Kodi kapena mwasochera?”
Iye anayankha kuti: “Ndikuganizadi kuti ndasochera.” Nthawi yomweyo ananyamuka n’kumapita. Mayiyu atakumananso ndi a Mboni amene anamuitanira ku misonkhano aja, anali wokhumudwa kwambiri ndipo anawauza kuti sadzapitakonso. A Mboniwo anadabwa kuti chinachitika n’chiyani chifukwa sanamuone ku Nyumba ya Ufumuyo. Atakambirana kwa kanthawi, onse anazindikira kuti sanapite ku Nyumba ya Ufumu koma anapita kutchalitchi chinachake.
A Mboniwo anamulimbikitsabe kuti adzapite ku Nyumba ya Ufumu. Mayiyo anavomera kuti adzapita, koma sadzakhalitsa akadzaona kuti sikukumusangalatsa. Koma atangolowa m’Nyumba ya Ufumu, aliyense anamulandira ndi manja awiri. Mayiyo anasangalala kwambiri moti anali womalizira kuchoka ku Nyumba ya Ufumuyo misonkhano itatha. Kungochokera nthawi imeneyo, iye wakhala akupita ku misonkhano mokhazikika ndipo panopa anabatizidwa.
Anapeza Kapepala Koitanira Anthu ku Chikumbutso Mumsewu
Stergios ndi mnyamata yemwe amakhala ku Greece. Tsiku lina m’mawa akuchokera kuntchito, anaganiza zodutsa njira ina imene sakonda kudutsa. Iye anaona kanthu kena pamsewu kamene kanamukopa. Kanali kapepala koitanira anthu ku Chikumbutso. Kapepalaka kanali ndi funso loti: “Kodi Yesu Mumamudziwa Kuti Ndi Ndani?” Koma Stergios anachita manyazi kutola kapepalako chifukwa panali anthu pafupi. Atafika kunyumba, anayamba kuganizira za funso limene anaona pa kapepala kaja ndipo ankafuna kudziwa yankho lake.
Stergios anali atagwirizana ndi anzake kuti masana a tsiku limenelo akamwe khofi pamalo ena. Atanyamuka kuti akakumane ndi anzakewa, anaganiza zodutsa njira imene anaona kapepala kaja ndipo ankakhulupirira kuti akakapeza kali pompo. Anakapezadi kali pompo, koma anthu anali adakali balalabalala, choncho anachitanso manyazi kukatola. Atamaliza kumwa khofi ndi anzake, anayamba ulendo wopita kwawo ndipo anadutsanso njira yomwe ija ndipo kapepalako kanali kadakali pompo. Apa tsopano anatola kapepalako n’kukawerenga. Atawerenga, anaganiza zopita ku Chikumbutso.
Chikumbutsocho chitatha, Stergios anavomera kuti aziphunzira Baibulo. Kenako anayamba kupezeka pa misonkhano komanso kupita patsogolo mwauzimu. Stergios anabatizidwa pa msonkhano wapadera m’March 2013.
Pulogalamu ya pa Wailesi Inachititsa Kuti Anthu Asiye Kudana ndi a Mboni
Mu January 2010, m’bale wina dzina lake Finn, wa mumzinda wa Copenhagen ku Denmark, anapita kokayenda ndipo anatenga magazini. Akuyenda m’kanjira kena, anaona bambo wachikulire akubwera poteropo. M’baleyu anapatsa munthuyo magazini a mwezi wa December 2009, momwe munali nkhani ya Khirisimasi. Pamene ankakambirana naye, Finn anazindikira mawu a munthuyu. Anali muulutsi wotchuka kwambiri wa pulogalamu ina ya pa wailesi. Tsiku lotsatira Finn, akumvetsera pulogalamu imene munthuyu amaulutsa, anadabwa kumva iye akunena kuti anapatsidwa magazini ndi munthu wina dzulo lake. Kenako anawerenga nkhani zina m’magaziniwo pa wailesipo. Nkhani ina imene anawerenga inali yokhudza nyenyezi imene inaonekera pa nthawi ya kubadwa kwa Yesu ndipo anavomereza mfundo yoti Satana ndiye anachititsa kuti nyenyeziyo ioneke.
Finn ataona kuti munthuyu anasangalala ndi magaziniwo, anaganiza zomuimbira foni. Atakambirana kwa kanthawi, Finn anamufunsa ngati zingatheke kuti pa wailesiyo pakhale pulogalamu ya nkhani zokhudza Baibulo. Patatha milungu iwiri anamuyankha kuti n’zotheka. Choncho anayamba kumaulutsa pulogalamu ya maola awiri yonena za Mboni za Yehova komanso Baibulo, ndipo mapulogalamu oposa 30 anaulutsidwa. Muulutsiyo limodzi ndi Finn ankakambirana mitu imene asankha ndipo ankayankha mafunso ambirimbiri amene omvera ankafunsa pa nthawi ya pulogalamuyi.
Munthu wina anaimbira foni munthu wogwira ntchito ku wailesiyi ndipo anamusiyira nambala yake ya foni. Ankafuna kuti a Mboni adzamuyendere. Nthawi yomweyo abale anakonzadi zomuyendera. Munthuyu anali atamva zabodza zokhudza Mboni kuchokera kwa achibale ake komanso anzake. Koma pulogalamuyi inachititsa kuti asiye kudana ndi Mboni za Yehova. Phunziro la Baibulo linayambika ndipo mu 2013 munthuyu anapezeka pa Chikumbutso komanso pa nkhani yapadera. Panopa Lamlungu lililonse amasonkhana komanso amayankha mfundo zogwira mtima pa Nsanja ya Olonda. Anthu enanso am’derali anayamba kumvetsera uthenga wa m’Baibulo chifukwa cha zomwe anamva pa pulogalamu ya pawailesi ija.
Anasiya Kapepala Kowaitanira ku Msonkhano Pakhomo la Nyumba Yawo
M’bale wina, dzina lake Lucio, amakhala ku Italy, ndipo pa tsiku lomaliza la msonkhano wachigawo akutsanzikana ndi anzake, panafika banja lina. Lucio anafunsa banjalo mpingo umene amasonkhana. Iwo anayankha kuti: “Si ife a Mboni.”
Ndiyeno Lucio anawafunsa kuti: “Pali winawake amene anakuitanirani ku msonkhanowu?”
Iwo anayankha kuti: “Ayi.”
Lucio anachita chidwi kumva kuti iwo anabwera kumsonkhanowu ngakhale kuti palibe amene anawaitana. Choncho anawafunsa kuti: “Ndiye munadziwa bwanji kuti kuli msonkhano?”
Iwo anati: “Tinapeza kapepala koitanira anthu ku msonkhano pakhomo la nyumba yathu ndipo tinaganiza zoti tibwere.”
Atafotokoza za komwe amakhala, mkazi wa Lucio dzina lake Ester, anati: “Ndine ndinasiya kapepalako pakhomo lawo. Linali tsiku lomaliza kugawira timapepala ndipo tinali titamaliza gawo lonse. Choncho ndinaganiza zongosiya kapepalako pakhomo pawo, pomwe panalibe anthu, m’malo mongokataya.” Banjali litapeza kapepalaka pakhomo la nyumba yawo, anaganiza zopita ku Malo a Msonkhano Lamlungu lotsatira kuti akapezeke pa msonkhano. Atacheza kwa kanthawi, Lucio ndi Ester anaitanira banjali kunyumba kwawo kukadya chakudya ndipo anapitiriza kucheza. Banjalo linavomera kuti liyambe kuphunzira Baibulo. Nthawi zonse iwo amakonzekera phunziro lawo la Baibulo, amapezeka pa misonkhano komanso amayankha pa misonkhanopo.


text:
Kubweranso kwa Mwanawankhosa MU 2016!
Yesu Khristu,
Mulungu m’modzi, wina Earth, mmodzi People.
Baibulo limatiuza kuti Mulungu « ndi » ndipo kuti analenga dziko lapansi ndi munthu.
Malinga ndi kalendala ya Ahebri tifuna chaka 2016, a 5777 TH chaka cha analengedwa ndi Mulungu.
Kodi kuvomereza chimatsutsa sayansi-zabodza umboni ndi kutsatira anthu oposa zaka.
Kuyambira kale, Baibulo anaphunzitsidwa amuna kusunga ulusi lino la mgwirizano pakati pa Mulungu ndi anthu.
Tsoka, munthu mmalo pafupi kwa Mulungu ndi chiphunzitso wapitiriza lichoke.
Ngakhale chiphunzitso cha Baibulo, olakwika ambiri anatuluka pa mbiri ya anthu. Panali olambira dzuwa, mwezi ndi mowoneka milungu kungoganiza. Anthu amatha kuchilemekeza monga milungu chitsanzo cha Farao ndi.
Koma munthu wa dziko makono ngakhale zina mwano Mulungu!munthuyo chabe anakana Mlengi wake kapena woipa munthu amachita zinthu ngati Mulungu kulibe.
Choncho Mulungu palibe mu mtima wa munthu ano, munthu anayamba kulota kukhala mulungu.
France ngakhale Clovis ndi Joan waku Arc, akupitirizabe chochititsa manyazi ndi chopusa Mulungu mu mbiri yake (kuphedwa kwa Achiprotestanti pa St. Bartholomew, mfiti otchedwa kusaka kumangidwa ndi Kuphedwa kwa Templars ndi Jeanne Arc etc ..) ndi France anamasulidwa Mulungu wa boma pa 1789 zisinthe.
The Republic wakhala akufuna kuyendetsa Mulungu pa moyo wa France mu 1789 ndipo ife tikuwona kumene mapeto.
zaka 227 pambuyo pake, France ndi Mavuto, anaukira ndi anagonjetsa mwa malo ake ndi awa ankhondowo-zabodza mtendere amene alandira monga kwambiri, anathandiza, kuyikidwa, anadyetsa, kusamalidwa ufulu ngakhalenso analipira mwezi ndi misonkho!
Koma French mwachidziwikire moyo « mu umphawi » ngakhale kuti ntchito zambiri zopweteka ndi katundu wolemera kwambiri pa bajeti zochepa banja, « chisoni » pamene anapha ndi ulova.
Kwayekha ali bwino mu poopsa ndi pa zikachitika chisoni pambuyo moyo wautali ntchito zambiri chowawa kwambiri.
Anthu French ndi nkusalidwa ndipo anaweruzidwa kuti kwithu ndi mavuto kuti athandize ankhondowo lina limene anakakamizika ndi maboma kukhala pamodzi.
Izi ndi moyo ali mtengo ndipo anthu French amene akathandize mavuto aakulu « Misonkho, misonkho, chindapusa ndi mlandu nthawi zonse zofunika kwambiri, pamene phindu chikhalidwe kuchepa moti anthu French ndi vuto lalikulu zedi mankhwala.
The pulezidenti François Hollande ali ngakhale, osachepera m’buku lake wakale mbuye, ananyoza anthu ake ndi maina kwa iwo: « The mano ».
Mawu amenewa manyazi, manyazi, manyazi otukwana ndi koma chithunzithunzi chabe chifukwa choona kuti French sangathe kuchiza bwino.
Mtengo wa chisamaliro mano ndi dentures kawirikawiri prohibitive kwa anthu omwe ali pa umphawi ndi mavuto, ndipo iwo kwenikweni zambiri mano okhalapo.
Ndi motsutsa mankhwala awa ndi dentures ndi ufulu ankhondowo yachilendo!
Ife Akristu amadziŵa kuti sitili a Mulungu mu moyo wa France kuti anatitsogolera imeneyi apocalyptic.
Ndi kutithandiza kumvetsa, Mulungu anafuna izi yachilendo « achilendo » ali ku chipembedzo cha Lusifala « Islam. »
Pamene ife tikuwona tsiku lililonse tikukhala m’nthawi ya mapeto ndipo adzatha ndi kubweranso kwa Ambuye wathu ndi Mfumu Yesu Khristu.
Ndili ndi chiyembekezo chachikulu kuti kubwera kwa mwezi wa September kapena mwezi wa October 2016
Koma tiyenera kuzindikira kuti ndine kale cholakwika ndi ine sindingakhoze amapatula nthawi imeneyi ndidakali cholakwika.
Tsoka, tingafunike kudikira zaka zochepa kubwerera kwa Ambuye.
Koma ndiyembekeza osati chifukwa ululu ali anayamba (kuti palibe amene angatsutse) ndi amazichotsa ndi mphamvu zazikulu chifukwa 29 September 2008.
Tikudziwanso kuti iwo kuvutika kwambiri kubwerera ku ulemerero wa Yesu Khristu atabwerera ayenera kukhala mu ululu wa ubeleka.
Kuwawa ndi patsogolo komanso likhoza kuvutika kwambiri!
Ngati Yesu akadzabweranso chaka 2016, ife posachedwapa kumasuka ku zopweteka zonse izi za moyo. Choncho ndi zofunika kwambiri kukhala mu chiyanjano ndi Mulungu m’pemphero kum’pempha kuti atikhululukire tsiku lililonse chifukwa cha machimo athu, zolakwitsa, zolakwitsa, zochita zathu zoipa ndi maganizo athu sali angwiro.
Ife m’moyo wathu unikani mfundo zathu Christian pothandiza anthu onse amene akatifunsa thandizo kuphatikizapo ankhondowo.
Koma ife kuteteza chikhalidwe chathu, mbiri yathu, makhalidwe athu ndi dziko lathu France.
Dziwani kuti ndinena kwa France chomveka kwa dziko lirilonse mu Europe ndi atalanda ngati m’zinenero wathu, nkhani yathu ndi maiko athu ndi osiyana, chikhulupiriro chathu Christian ndi wamba.
I ayenera kufotokozera kuti izo ndi kufooka kwa maboma athu amalimbikitsa anthu onse mu eksodo kuti abwere osati ku Syria koma padziko lonse kufunafuna moyo wabwino mu Europe, makamaka France.
masiku otsiriza asanabwerenso Yesu Khristu adzakhala ndi tanthauzo zovuta za anthu. Tiyenera kupemphera kwambiri kwa chirichonse kuti chichitike chaka chino, 2016.
Zimenezi zitanthauza nthawi yochepa kwambiri kubweretsa chiwerengero chachikulu cha anthu kwa Khristu mu ubatizo.
Nawonso mwina ubatizo kuti kuperekedwa kwa osamukawo zonse zimene Mulungu anawatuma ku Europe. Motero, musazengereze kuganiza ubatizo kwa onse amene akufuna chithandizo chanu.
Kuganiza kuti Mulungu anafuna, tikhoza m’malo mwa mabanja onse a osamukawo.
Kukhala wodzichepetsa ndi kuthokoza Mulungu chifukwa cha chikondi chimene chimatitsogolera ngakhale machimo athu, zolakwitsa, zolakwitsa, zochita zathu zoipa ndi maganizo athu sali angwiro.
Tsoka, ngati Yesu Khristu akuchedwa kubwera ndi adzabwerenso mtsogolo, kotero ife ndi vuto lalikulu mu 2017.
Chimenechi chidzakhala chisankho cha Pulezident cha ku France ndi aliyense mu chikumbumtima chake adzapita kuvotera phungu wa kusankha kwawo.
Tiyenera koma kudziwa kuti Republic ndi mthunzi wa palokha ndipo ulamuliro wake inathetsedwa ndi ndalama zake.
Chikoka ndiponso zochita za France mu dziko périclitent kwambiri chifukwa General De Gaulle.
Ngati palibe chimene wachita kwa kalekale kuletsa ndi chigamulocho nkhondo, mu zaka kudza adzakhala French ochepa Akristu Republic ngati awonongedwa koma salinso yolembedwa ndi Koranic kusintha adzakhala demokalase pa kafukufuku wa.
maulamuliro amene amaletsedwa kuyankhula choonadi kwa anthu.Choncho palibe kanjedza mwalamulo padziko chiwerengero cha French Asilamu koma aliyense angaone m’mizinda yonse, m’dera lililonse kuti madera Chisilamu ndi zofunika kwambiri mu France ndi Europe.
Mu Mwachionekere, kufunika Ayuda amenewa ndi yochititsa!
Support mu kafukufuku amenewa ndondomeko kulekerera cha kusamuka Chisilamu izo kucoka Faith, Christianity ndi Yesu Khristu.
Woweruza ndi kutsutsa osamukawo nawonso kucoka Faith, Christianity ndi Yesu Khristu.
Koma musaiwale kuti chikondi chimayamba ndi zako komanso tiyenera kukhala nawo.
Kotero ziri zochitidwa ndi akuru athu kusankhidwa osamukawo zonsezi ankhondowo, tiyenera kuonetsetsa kuti zochita chagwiritsidwa ndi chikondi ndi chikondi Christian.
Pa nthawi imene anthu kukana Mulungu, kuti « humanists » Iwo amafunitsitsa kwambiri kuti asawononge ena monga tsogolo lawo ndi tsogolo la miyoyo yawo.
Choncho zikuoneka kuti pambuyo pa chisankho cha Pulezident, chirichonse mfundo mavoti ndi malonjezo, utuluke maulendo ataliatali kupitiriza kusesa ku Ulaya ndipo makamaka mu France.
Zimayambitsa chomwecho nthawi zonse kubala zotsatira chomwecho, kuti Islamists anali East, iwo adzachita izo mu Europe.
Chiwawa, nkhondo yapachiweniweni ndi nkhondo chipembedzo chake Ndithu enliven patachitika zowawa pambuyo pa chisankho cha Pulezident French. Ngati ayi pamaso !!!
M’dziko limene Papa yekha anataya chikhulupiriro kwa kuzindikira zipembedzo zonse moona ndi monga njira yopita kwa Mulungu, choncho ndi bwino kuti abale ndi alongo amene anali ndi tanthauzo lenileni la chikhulupiriro ochuluka yoletsedwa.
Yoletsedwa komanso ayamba ufulu wathu. Posachedwa ndithu, Ife tiribe ufulu kudzudzula zinthu zonse zotsutsana ndi chikhulupiriro chathu Christian, motsutsa mipingo yathu ndi chiwawa abale ndi alongo athu mu France ndi dziko lonse.
Choncho abale ndi alongo anga okondedwa, ndalemba mabuku awiri pa khomo loyamba mu mutu wa dzina blog. « The mlaliki wa Kubweranso kwa Mfumu » ndipo ndi mawu « Kuchokera mdima akubwera kuwala »Bukuli mu gawo loyamba zikutsimikizira Mulungu alipo ndipo akufotokozera chifukwa chimene analenga zambiri zimene munthu ndi zimene chidzaonekera amene anasankha kuchita chifuniro cha Mulungu.Gawo lachiwiri la buku lino lili ndi nkhani yanga ndinali zofunika ndi kupulumutsa kutsekedwa zotheka a blog zotsutsana ndi chifuniro changa.
Buku lachiwiri ndi udindo « France, Chitukuko ndi Republic changotengedwa ndi mphepo » ndi amene subtitle ndi « The Mlaliki Kubweranso kwa Mfumu » anafotokoza mu gawo loyamba momwe ife ananyengedwa ndi pakupereka mzere nkhani fatidiquement kupeza tokha pa mapeto a nthawi ukapolo. Ikufotokozanso zimene France angapindulepo chisokonezeko izi, « kubwerera kwa mfumu ya France, »ngati kubwerera kwa Yesu Khristu zichitike zaka zingapo. Gawo lachiwiri la buku limeneli lili ndi nkhani yanga Komanso ankaona zofunika kupulumutsa kutsekedwa zotheka a blog zotsutsana ndi chifuniro changa.
Chirichonse chikuchitika, kubweranso kwa Ambuye wathu Yesu Khristu ndi m’badwo wathu, ndi potsimikiza! Ndipo si kuwawa mthunzi wa kukaikira ndi!
Koma Baibulo limatiuza kuti pamene Yesu Khristu adzabweranso ku chikhulupiriro choona chiri pafupi kutha mu Dziko Lapansi.
Kotero kuti ngakhale ndikanakhala ndiri wotsimikiza za kuyandikira kwa kubweranso ndi promptness wa Ambuye wathu Yesu Khristu kwa chaka 2016, mfundo ndi yakuti ndikhoza kukhala ndi kulakwitsa ndi mabuku onse kungatithandize inu chifukwa Mulungu yekha akudziwa zimene adani angathe Faith.
Tikuona ndi kuona kuti kuyambira 2008 Christianity watsikira ku gehena.abale ndi alongo athu anaphedwa padziko lonse kusiyana wamkulu wa akuluakulu athu osankhidwa. Ife tikupeza kuti Islam anamenyana Akhristu.
The September 27, 2015 Pope Francis wakhala ngakhale anakana Yesu Khristu mu Cathedral St. Patrick mu US, lofanana ndi chilengezo cha kuimfa ya mpingo wa Katolika chopangidwa ndi Papa Francis, amene anali kale anakana zotsatira za ntchito ya waupapa pamene anasankha March 13, 2013.
Ife tikupeza kuti nthawi zambiri chitadutsa, timayamba « Akhristu »okhawo ndi kuika mu padoko.
masiku mdima patsogolo, choncho ndinaganiza kulemba mabuku awiri omwe akhala akugwira kukonzekera misonkhano wanzeru kapena chinsinsi ndi kufunikira monga Akhristu oyambirira kapena mungathe Uthenga Wabwino ndi kufikira pa kubweranso kwa Ambuye.
Kuyembekezera Koma kuti izi Sikuti ndi kuti nthawi zabwino ndi kuti Yesu Kristu alidi mmbuyo chaka chino 2016 mwezi wa September kapena October, ine ndikuganiza pa nthawi ya phwando la malipenga pakati 03 ndipo October 4.
Ndinafotokoza mu blog sabata yatha wa mapeto a Baibulo a nthawi, nthawi ya zaka zisanu anali ndi mneneri Daniel zaka 600 pamaso pa kubwera koyamba kwa Yesu Khristu.
M’mbuyomu zaka zisanu ndi kutseka mapeto a nthawi, ndi chilango cha Mulungu. Izo zinanenedwa mu uneneri kuti nthawi imeneyi zisanu ndi ziwiri tichipeza kawiri zaka zitatu ndi theka ndipo nthawi yachiwiri zaka zitatu ndi theka, ululu adzakhala owala kwambiri.
Monga ine analengeza mu nkhani yanga za kubweranso kwa Yesu Khristu THE 14 OR 15 September 2015! PA Phwando la Malipengakubweranso kwa Yesu Khristu anali kuthandizapo pa mapeto a zaka zisanu ndi ziwiri za chisautso, chiyambi I unali 29 September 2008 kutsatira kuwonongeka malonda akhalire ya Wall Street chifukwa mphamvu Kumbukirani kuti kuyambira pamenepo zizindikiro zonse kufalitsa ndi maulosi a kubweranso kwa Yesu Khristu zikuchitika ndi zambiri mphamvu ndi ukulu.
Kubweranso kwa Ambuye wathu kuchitapo kanthu kuti September kapena October 2015. Koma ife tonse anapeza kuti anali kulakwitsa.Koma ululu zenizeni ndi kukula kuyambira 29 September 2008.
cholakwa ine ndikuganiza ine ndinapanga mwa podziwa kuti ulosi otchulidwa zaka kawiri zitatu ndi theka.
Kenako anazindikira kuti ngati ulosi ananena zaka kawiri zitatu ndi theka ndi nthawi akufa pakati pa nthawi awiri a zaka zitatu ndi theka.
Nthawi yoyamba itatha mu March 2012 ndi chizindikiro chachikulu kumwamba kuti n’zomvetsa chisoni ananyalanyaza monga izo zinali akanagwiritsa ndipo mwadzidzidzi: Spanish chinenero kanema.
Gawo lachiwiri la atatu ndi theka akuyamba maganizo anga ndi poika Pope Francis 13 March 2013 ndipo zikuonekeratu kuti ululu udzapitirira ndi kuvutika kwambiri m’madera onse.
Zitatu ndi hafu kucokela pa March 13, 2013 zikutifikitsa September 13, 2016!
Choncho, tiyenera angayerekeze kuvomereza. The kusanthula zizindikiro zonse ndi maulosi otchulidwa m’Baibulo kulengeza za kubweranso kwa Yesu Khristu limasonyeza mndandanda wa zinthu za mitundu yonse kuti tikukhala pa Dziko Lapansi.
Masoka, zivomezi, moto, mvula yamphamvu, mphepo, mphepo, Eksodo, miliri, njala, chiwawa, nkhondo, ndi mbiri za nkhondo, uchigawenga, imfa ya makhalidwe, imfa ambiri a nsomba, mbalame ndi zinyama ndi ziweto popanda kufotokoza ndi tsiku moyo wa dziko ndi anthu.Misonkhano analosera kulengeza kudza kwa Ambuye ndi Mfumu Yesu Khristu ndi mwana yekhayo wa Mulungu kubwera kwa ufumu pa dziko kwa zaka chikwi kudza mpaka masiku ano.
Inde zachilendo kuti zingaoneke ndife mwina pang’ono kukumana ndi Mlengi wathu.
Ine ndikufuna kukhala osamala ndi kuti mwina ndi kuvomereza kuti ine ndine panobe mwina kamodzi zolakwa.
Ine ndine mneneri mukudziwa kale ndipo ndilibe yochititsa manyazi angakhale ndi vuto. Komabe, ngati Yesu Khristu anatisiyira zizindikiro ndi kuti tione ndipo dikirani kutipatsa mphamvu ndi chiyembekezo zofunika zothetsera mavuto okhudzana ndi kutha kwa nthawi.
Ndicho uthenga wabwino wa kubweranso kwa Ambuye wathu.
Koma inu mukhoza kulingalira kuti ngati pali nkhani yabwino, palinso nkhani zoipa.
Woyamba uthenga woipa ndi kuti m’miyezi ikubwerayi tidzakhala kwambiri zovuta monga tikhale kwambiri tsiku la kubweranso kwa Yesu Khristu ndi kuti masiku otsiriza adzakhala chovuta. Iwo adzakhala nthawi ya tsiku la mkwiyo wa Mulungu.
Choncho n’kofunika kwambiri miyezi kubwera kuchita khama kwambiri mu pemphero, kupempha chikhululuko ndi kulapa. Pambuyo chikhoza kukhala mochedwa kwambiri !!!
Wachiwiri uthenga woipa ndi kuti ine sindikudziwa ngati mkwatulo wa mpingo udzakhala pa yomaliza kapena isanafike nthawi ya tsiku la mkwiyo wa Mulungu.
Pempherani abale ndi alongo anga okondedwa kuti kubweranso kwa Ambuye wathu Yesu Khristu si wa phindu kuchedwa chifukwa ululu adzakhala mumamva kwambiri chifukwa ambiri a ife.
Komabe tikhoza ngakhale kulondola kwa kusanthula wanga zinachititsa kuti adikire pang’ono zaka zambiri kubweranso kwa Ambuye wathu ndi pasadakhale Ine ndikupepesa.
The njira ya Ambuye ali, ndipo ndapeza, nthawi zambiri moti!
Ngati ife kudikira zaka zochepa kudzakhala kovuta kwambiri ndi ine kuyandikira tcheru chanu chakuti mabodza a otsatira a mdani wa Khristu ndi yokulirapo kuposa iwo amaoneka, ndipo ine ndikukuitanirani kuona kanemayu patsamba lino Blog: » PANO « kwa kudziwa kukula kwa mabodza kupirira kwa mibadwo pa zaka Lapansi.
Okondedwa Abale ndi Alongo mwa Khristu Yesu ine ndikukuitanirani choti mabuku wanga Edilivre Mabaibulo awiri.
Mulungu akudalitseni inu ndi kukhalabe lamanja ndi zabwino njira ya chikondi, mtendere, chilungamo, chifundo ndi kudzichepetsa kuti ife linayamba Yesu Khristu ndi kuwatsogolera ndi iye kwa Mulungu.
Kumvetsa zimene akuyembekezera anthu ndikupemphani inu kuti muwerenge nkhani yanga za kubweranso kwa Yesu Khristu SEPTEMBER OR October 2016
Nthawi ya mwambo wa malipenga wochitikira 03 ndi October 4, 2016 tiyenera kudabwa onse mu nkhope ya Dziko Lapansi …. !
Victor
EDILIVRE
Mabaibulo Edilivre – APARIS
175 Boulevard Anatole France
Mleme A, 2 Opunthira
93200 Saint Denis
Tel: 01 41 62 14 40 / Fakisi: 01 41 62 14 50
http://www.edilivre.com/contacts
Potseka nkhaniyi, ndinaona pa TV mantha anali akadali akhudza mabanja ambiri mabomba mu Belgium.
Ine umboni pano chisoni changa chachikulu ndi kuitana abale anga wokondedwa ndi alongo mwa Khristu kupempherera akuvutika ndi mabanja awo.
Musamvere kudana koma kuti zinthu izi amaona kupanga kumvetsa kuti zigawenga kuchita kupha wawo m’dzina la Mulungu iwo amachitcha Allah!
Islam ndi chipembedzo cha Lusifara ndi chifukwa penipeni pa Islamists kulankhula Chikondi zida dzanja!
Ndi kunena kuti Papa anakhalabe kuti zipembedzo zonse ndi zoona komanso ndi njira kwa Mulungu!
Musaiwale pang’ono kuti Yesu Khristu anati :
« Ine ndine njira, choonadi ndi moyo; Palibe munthu adza kwa Atate koma mwa ine! «
Mulungu akudalitseni inu.
Victor


text:
INDONESIA
Poyamba Anali Mtsogoleri wa Zigawenga Koma Kenako Anakhala Nzika Yabwino
Hisar Sormin
CHAKA CHOBADWA 1911
CHAKA CHOBATIZIDWA 1952
MBIRI YAKE Poyamba anali mtsogoleri wa zigawenga koma patapita nthawi anakhala m’Komiti ya Nthambi.
PA NTHAWI ina, M’bale Sormin anaitanidwa kuti akaonekere pamaso pa mkulu wa ofufuza milandu.
Mkuluyo ananena kuti: “Iwe ndiwe nzika ya dziko lino, ndiye ndikufuna kuti undiuze zoona zokhazokha. Kodi a Mboni za Yehova amachita chiyani kwenikweni ku Indonesia kuno?”
M’bale Sormin anayankha kuti: “Bwanji choyamba ndikufotokozereni mbiri yanga. Poyamba ndinali mtsogoleri wa zigawenga zoopsa kwambiri koma panopa ndimaphunzitsa anthu Baibulo. Zimenezi n’zimene a Mboni za Yehova amachita ku Indonesia kuno. Amathandiza anthu omwe anali ndi makhalidwe oipa ngati ineyo, kuti asinthe n’kukhala nzika zabwino.”
Patapita nthawi, mkuluyo anauza anthu ena kuti: “Ndimamva anthu ambiri akudandaula za a Mboni za Yehova. Koma ndimadziwa kuti ndi chipembedzo chabwino chifukwa anathandiza anthu ngati Bambo Sormin kuti asinthe.”
Onaninso
KUYANKHA MAFUNSO A M’BAIBULO
Kodi Zidzatheka Bwanji Kuti Padziko Lonse Lapansi Padzakhale Mtendere?
Werengani nkhaniyi kuti mudziwe zimene Mulungu walonjeza zoti Ufumu wake udzabweretsa mtendere padziko lapansili.


text:
NSANJA YA OLONDA (YOPHUNZIRA) MAY 2015
M’magaziniyi muli nkhani zophunzira kuyambira pa June 29 mpaka pa July 26, 2015.
LIFE STORY
Chikondi Changa cha Poyamba Chandithandiza Kupirira
Werengani nkhani ya M’bale Anthony Morris III, yemwe ali mu Bungwe Lolamulira la Mboni za Yehova.
Khalani Maso Satana Akufuna Kukumezani
Tiyenera kusamala kwambiri ndi Satana chifukwa cha makhalidwe ake atatu.
N’zotheka Kugonjetsa Satana
Kodi mungapewe bwanji kunyada, kukonda chuma ndiponso chiwerewere?
Ankaona Malonjezo Ali Patali
Atumiki akale a Mulungu ankaona m’maganizo awo malonjezo a Mulungu.
Tsanzirani Amene Wakulonjezani Moyo Wosatha
Kodi n’zothekadi kumvetsa mavuto amene sitinakumanepo nawo?
Mafunso Ochokera kwa Owerenga
Kodi Gogi wa kudziko la Magogi wotchulidwa m’buku la Ezekieli ndi ndani?
FROM OUR ARCHIVES
Zinthu Zinkayenda Bwino Chifukwa cha Chikondi
Ngati munayamba posachedwa kufika pa misonkhano ya Mboni za Yehova, mwina mungadabwe kudziwa zimene tinkachita kale.


text:
Nkhani 19: Yakobo ali ndi Banja Lalikulu
TANGOYANG’ANANI pa banja lalikulu’li. Awa ndiwo ana amuna 12 a Yakobo. Iye anali’nso ndi ana akazi. Kodi mukudziwa maina ao? Tiyeni tiphunzire ena a iwo.
Leya anabala Rubeni, Simeoni, Levi ndi Yuda. Rakele poona kuti sanali kubala ana, anali wachisoni kwambiri. Chotero anapereka mdzakazi wake Biliha kwa Yakobo, ndipo Biliha anabala Dani ndi Nafitali. Naye’nso Leya anapereka mdzakazi wake Zilipa kwa Yakobo, Zilipa nabala Gadi ndi Aseri. Kenako Leya anabala ana amuna ena awiri, Isakara ndi Zebulono.
Kumapeto Rakele anabala mwana. Anam’cha Yosefe. Kenako timaphunzira zochuluka ponena za Yosefe, chifukwa anakhala wofunika kwambiri. Awa ndiwo ana 11 amene Yakobo anabala ali ndi atate wa Rekele Labani.
Yakobo anali’nso ndi ana akazi, koma Baibulo limachula dzina la mmodzi yekha. Ndiye Dina.
Inafika nthawi yakuti Yakobo alekane ndi Labani ndi kubwerera ku Kanani. Chotero anasonkhanitsa banja lake lalikulu’lo ndi zifuyo zake zonse nkhosa ndi ng’ombe, nayamba ulendo wautali’wo.
Iye ndi banja lake atakhala kanthawi m’Kanani. Rakele anabala mwana wina wamwamuna. Zinachitika ali pa ulendo. Rakele anabvutika, ndipo potsirizira pake anafa akubala. Koma kamwana’ko kanali bwino. Yakobo anam’cha Benjamini.
Tikufuna kukumbukira maina a ana 12 a Yakobo chifukwa chakuti mtundu wonse wa Israyeli unachokera mwa iwo. Mafuko 12 a Israyeli akuchedwa maina a ana 10 a Yakobo ndi awiri a Yosefe. Isake anakhala zaka zambiri anyamata onse’wa atabadwa, ndipo ziyenera kukhala zitam’pangitsa kukhala wokondwa kukhala ndi zidzukulu zambiri. Koma tiyeni tione zimene zinachitikira mdzukulu wake Dina.
Genesis 29:32-35; 30:1-26; 35:16-19; 37:35.
Mafunso
- Kodi ana aamuna sikisi amene mkazi woyamba wa Yakobo, Leya, anamuberekera mayina awo anali ndani?
- Kodi Zilipa, mdzakazi wa Leya, anaberekera Yakobo ana aamuna aŵiri ati?
- Kodi ana aamuna aŵiri amene mdzakazi wa Rakele, Biliha, anaberekera Yakobo mayina awo anali ndani?
- Kodi Rakele anabereka ana aamuna aŵiri ati, ndipo n’chiyani chinachitika pamene anali kubereka mwana wamwamuna wachiŵiriyo?
- Malinga ndi chithunzichi, kodi Yakobo anakhala ndi ana aamuna angati, ndipo n’chiyani chinachokera mwa iwo?
Mafunso ena
- Ŵerengani Genesis 29:32-35; 30:1-26; ndi 35:16-19.
Malinga ndi mmene zinachitikira ndi ana aamuna a Yakobo khumi ndi aŵiri, kodi anyamata achihebri kale ankawatcha maina motani?
- Ŵerengani Genesis 37:35.
Ngakhale kuti ndi Dina yekha amene watchulidwa m’Baibulo, kodi tikudziŵa bwanji kuti Yakobo anali ndi ana ena aakazi? (Gen. 37:34, 35)
Onaninso
ZITHUNZI ZOFOTOKOZA NKHANI ZA M’BAIBULO
Nkhani ya Ana a Yakobo
Kodi muyenera kutani ngati m’bale wanu kapena mnzanu wapeza chinthu chimene inuyo mumachifuna kwambiri?


text:
“Mulungu Akutithandiza Kuti Tiiwale Zakale”
PA 1 SEPTEMBER, 2004, mayi wina dzina lake Natalya, ndi mwana wake wamwamuna wazaka 9 dzina lake Aslan, anali muholo yochitira masewera olimbitsa thupi ya pasukulu ina. Pafupi ndi iwowo panali mayi wina dzina lake Zarina ndi mwana wake wamkazi wazaka 12 dzina lake Anzhelika. Muholoyi munalinso ana ndi anthu ena akuluakulu oposa 1,000. Anthuwa anali m’manja mwa zigawenga. Kodi anapezeka bwanji m’manja mwa zigawengazo?
Tsikuli linali Lachitatu, ndipo m’mawa wa tsiku limeneli ana ndi makolo awo anasonkhana panja pa sukulu ya anawa. Ankakonzekera kuti achite mwambo wotsegulira teremu yatsopano. Sukuluyi ili m’tauni ya Beslan, yomwe ili ku Alania, m’dziko la Russia. Mwadzidzidzi gulu la zigawenga zoposa 30 zonyamula mfuti linafika pamalowa n’kuyamba kukuwa komanso kuwombera m’mwamba. Ana ndi makolo aja anachita mantha kwambiri. Gulu la zigawengali linauza anthuwo kuti akalowe muholo yochitira masewera olimbitsa thupi ya pasukuluyi. Anthuwa atalowa muholoyi, zigawengazo zinatchera mabomba kunja konse kwa holoyo.
Zinthu Zinafika Poipa Kwambiri
Kenako panafika gulu la asilikali a boma, koma sanayambe kulimbana ndi zigawengazo. Mayi Natalya, omwe pa nthawiyi ankaphunzira Baibulo ndi a Mboni za Yehova ananena kuti: “Ndinapemphera kwambiri kuti Mulungu andithandize, ndipo aka kanali koyamba kuti ndipemphere kwambiri chonchi.”
Inali nthawi yotentha, choncho muholomo munkatentha kwambiri. Anthuwa anakhala muholo momwemo mpaka m’mawa wa tsiku lotsatira. Koma pa tsiku lachiwirili, zigawengazo zinasiya kuwapatsa chakudya ndi madzi. Pamene linkafika tsiku lachitatu, anthuwo anali atafookeratu ndi njala komanso ludzu. Choncho, anayamba kumwa mikodzo komanso kudya maluwa omwe ana anatenga kuti apereke kwa aphunzitsi awo ngati mphatso. Mayi Natalya anati: “Mnyamata wina amene ndinakhala naye pafupi anandipatsa tsamba la maluwa. Ndinalidula pakati n’kupereka hafu kwa Anzhelika ndipo hafu inayo ndinam’patsa Aslan.”
Koma chakumadzulo kwa tsiku lachitatuli, kunayambika chipwirikiti. Mayi Natalya anati: “Kunaphulika mabomba ndipo ine ndinagwa pansi. Muholomo munadzaza utsi ndipo asilikali a boma aja anayamba kuomberana ndi zigawengazo.” Kuomberanaku kuli mkati, Natalya ndi Aslan anayenda chokwawa n’kuchoka pakati pa gulu la anthu lija. Kenako, munthu wina wa kudera lomwelo, dzina lake Alan, anawakoka n’kupita nawo kumalo abwinoko. Koma anthu ambiri analephera kuthawa.
Zotsatira Zake
Ana komanso akuluakulu ambiri anafa, kuphatikizapo Anzhelika. Kwa milungu yambiri m’tauni ya Beslan munkamveka mfuu, anthu akulira maliro a abale awo. Aslan ankachitabe mantha chifukwa cha zomwe zinachitikazi. Nyumba ya Mayi Natalya ili pafupi ndi sukulu ija. Pafupi ndi nyumba yawo panamangidwanso sukulu ina, koma Aslan ankakana kupitako chifukwa cha mantha. Ankakananso kutuluka panja kukasewera ndi anzake. Mayi Natalya anati: “Tinapemphera kwa Yehova kuti amuthandize Aslan kuti asakhalenso ndi mantha.” Patapita nthawi Aslan anayambanso kupita kusukulu.
Nawonso Mayi Natalya ankachita mantha kupita ku Nyumba ya Ufumu kukasonkhana ndi a Mboni. Mayiwa anati: “Ndikakhala pagulu la anthu ambiri, ndinkaopa kuti kukhoza kubwera zigawenga n’kutigwira. Zimenezi zinkandichitikiranso ndikapita ku Nyumba ya Ufumu ndipo ndinkapemphera kuti kusabwere zigawenga. Koma ndinkachitabe mantha moti patapita nthawi ndinasiya kupita ku Nyumba ya Ufumu. Ndinkavutikanso maganizo ndikaganizira za anthu amene anaphedwa aja.”
Akuyesetsa Kuiwala Zakale
Mayi Natalya ananenanso kuti: “Ndikuthokoza a Mboni amene ndimasonkhana nawo chifukwa anandithandiza kwambiri. Mwachitsanzo, mayi wina dzina lake Tatyana, ankabwera kwathu pakatha masiku atatu alionse kudzandilimbikitsa. Tsiku lina anabwera ndi mayi ena a Mboni, dzina lawo a Ulyana. Mayiwa anali achifundo komanso ankalankhula mokoma mtima ndipo ankalidziwa bwino Baibulo. Ankandiyamikira chifukwa cha zabwino zimene ndinkachita ndipo ankandimvetsera ndikamalankhula.”
“Panopa ndimatha kufotokoza zimene zinatichitikira popanda kuchita mantha”
A Natalya ananenanso kuti: “Mayi Ulyana anandiwerengera mawu a mtumwi Paulo amene amapezeka pa 2 Akorinto 1:9. Chifukwa cha mavuto amene anakumana nawo ku Asia, Paulo anati: ‘Tinali kumva ngati talandira chiweruzo cha imfa.’ Anandiwerengeranso lemba la Yesaya 40:31 lomwe limati, ‘anthu odalira Yehova adzapezanso mphamvu. Iwo adzaulukira m’mwamba ngati ali ndi mapiko a chiwombankhanga.’ Malembawa komanso mawu olimbikitsa amene a Ulyana ndi a Mboni ena ankandiuza, anandithandiza kuti ine ndi ana anga tiyambirenso kupita ku Nyumba ya Ufumu. Komabe sikuti mantha aja anatheratu.”
Mayi Zarina nawonso anakhala a Mboni za Yehova ndipo akuyembekezera kudzakumananso ndi Anzhelika akadzaukitsidwa. Pa nthawi imeneyo, Ufumu wa Mulungu ndi umene uzidzalamulira dziko lonse lapansi ndipo padzikoli padzakhala mtendere. (Mateyu 6:9, 10; Machitidwe 24:15) A Natalya ndi ana awo anabatizidwa mu 2009. Amakhalabe pafupi ndi holo yomwe zigawenga zinawatsekeramo ija koma akuyesetsa kuiwala zimene zinawachitikirazi. Mayiwa anati: “Panopa ndimatha kufotokoza zimene zinatichitikira popanda kuchita mantha. Mulungu akutithandiza kuti tiiwale zakale.”
Onaninso
NSANJA YA OLONDA
N’chifukwa Chiyani Anthu Abwino Nawonso Amakumana Ndi Mavuto?
Baibulo limatchula zinthu zitatu zimene zimachititsa kuti anthu azivutika.


text:
MUTU 7
Anthu Amene Anamwalira Adzakhalanso ndi Moyo
1-3. Kodi tonsefe ndi akapolo a chiyani, nanga Yehova adzatimasula bwanji?
TAYEREKEZANI kuti akhoti agamula kuti mukakhale m’ndende kwa moyo wanu wonse pa mlandu womwe simunapalamule. Zimene agamulazo zikusonyeza kuti simudzatuluka mpaka kalekale. Apa mungaone kuti tsogolo lanu lawonongekeratu ndipo palibe chimene mungachite kuti mudzipulumutse. Ndiye tiyerekeze kuti mwadziwa zoti pali munthu wina amene ali ndi mphamvu zoti angakumasuleni ndipo walonjeza kuti akuthandizani. Kodi mungamve bwanji?
2 Tonsefe ndi akapolo a imfa. Ngakhale titachita zotani, sitingathe kuithawa. Koma Yehova ali ndi mphamvu yoti angatimasule ku ukapolo umenewu. Iye analonjeza kuti “imfa . . . monga mdani womalizira, idzawonongedwa.”—1 Akorinto 15:26.
3 Taganizirani mmene tidzasangalalire pa nthawi imene sitidzakhalanso ndi nkhawa yoti tikhoza kumwalira. Ndipotu Yehova sikuti adzangothetsa imfa, koma adzaukitsanso anthu amene anamwalira kale. Kodi nkhani imeneyi si yosangalatsa? Yehova analonjeza kuti “anthu amene anafa” adzakhalanso ndi moyo. (Yesaya 26:19) Zimenezi ndi zomwe Baibulo limatanthauza likamanena kuti akufa adzauka.
MMENE TIMAMVERA WACHIBALE KAPENA MNZATHU AKAMWALIRA
4. (a) Kodi n’chiyani chingatilimbikitse pamene wachibale kapena mnzathu wamwalira? (b) Kodi ena mwa anzake apamtima a Yesu anali ndani?
4 Wachibale wathu kapena mnzathu akamwalira, timakhala ndi chisoni chachikulu. Timathedwa nzeru chifukwa palibe chimene tingachite kuti munthuyo akhalenso ndi moyo. Koma zimene Baibulo limanena zimatitonthoza. (Werengani 2 Akorinto 1:3, 4.) Tiyeni tikambirane chitsanzo chimodzi chimene chikusonyeza kuti Yehova ndi Yesu akufunitsitsa kuukitsa achibale athu komanso anzathu amene anamwalira. Yesu ali padziko lapansi pano ankakonda kucheza ndi Lazaro komanso azichemwali ake, Marita ndi Mariya. Anthu amenewa ankagwirizana kwambiri ndi Yesu, moti Baibulo limati: “Yesu anali kukonda onsewa, Marita ndi m’bale wake, ndiponso Lazaro.” Koma patapita nthawi Lazaro anamwalira.—Yohane 11:3-5.
5, 6. (a) Kodi Yesu anachita chiyani ataona achibale komanso anzake a Lazaro akulira? (b) N’chifukwa chiyani n’zolimbikitsa kudziwa mmene Yesu anamvera pa nkhani ya imfa?
5 Yesu anapita kuti akalimbikitse Marita ndi Mariya. Marita atamva zoti Yesu akubwera, anapita kukamuchingamira. Iye anasangalala kuti Yesu wabwera, komabe ananena kuti: “Mukanakhala kuno mlongo wanga sakanamwalira.” Marita ankaona kuti Yesu wabwera mochedwa moti palibe chimene angachite. Kenako, Yesu ataona Mariya akulira, zinamukhudza kwambiri poona chisoni chimene anali nacho ndipo nayenso analira. (Yohane 11:21, 33, 35) Iye anali ndi chisoni chimene timakhala nacho wachibale kapena mnzathu akamwalira.
6 N’zolimbikitsa kudziwa kuti Yesu amamva ngati mmene ifeyo timamvera mnzathu kapena m’bale wathu akamwalira. Ndipotu Yesu anatengera khalidwe limeneli kwa Atate ake. (Yohane 14:9) Yehova ali ndi mphamvu zothetsa imfa, ndipo aithetsa posachedwapa.
“LAZARO, TULUKA!”
7, 8. N’chifukwa chiyani Marita analetsa anthu kuti asachotse mwala umene anatsekera pamanda a Lazaro, koma kodi Yesu anachita chiyani?
7 Yesu atafika pamanda amene Lazaro anaikidwa anapeza kuti khomo lake linali litatsekedwa ndi chimwala chachikulu. Yesu anauza anthu kuti: “Chotsani chimwalachi.” Koma Marita sankafuna kuti anthu achotse mwalawo chifukwa Lazaro anali atakhala m’mandamo masiku 4. (Yohane 11:39) Iye sankadziwa zimene Yesu ankafuna kuchita.
8 Yesu anauza Lazaro kuti: “Tuluka!” Zimene Marita ndi Mariya anaona zinali zodabwitsa kwambiri chifukwa “amene anali wakufa uja anatuluka. Mapazi ndi manja ake anali okulungidwa ndi nsalu zamaliro.” (Yohane 11:43, 44) Lazaro anakhalanso ndi moyo ndipo anapitiriza kukhala ndi achibale ake komanso anzake. Iwo ankatha kumugwira komanso kulankhula naye. Zinalitu zodabwitsa kwambiri kuona Yesu ataukitsa Lazaro.
“KAMTSIKANA IWE, NDIKUNENA NDI IWE, ‘DZUKA!’”
9, 10. (a) Kodi ndi ndani anam’patsa Yesu mphamvu zoukitsira akufa? (b) Kodi nkhani za m’Baibulo za anthu amene anaukitsidwa n’zofunika bwanji?
9 Kodi Yesu ankaukitsa anthu ndi mphamvu zake? Ayi. Tikutero chifukwa asanaukitse Lazaro, iye anapemphera kwa Yehova ndipo ndi amene anam’patsa mphamvu zoukitsira Lazaro. (Werengani Yohane 11:41, 42.) Koma pali anthu enanso amene anaukitsidwa. Baibulo limanena za mtsikana wina wazaka 12 amene anadwala kwambiri. Bambo ake, a Yairo, anathedwa nzeru chifukwa mwana wawo anali yekhayu ndipo anapempha Yesu kuti amuchiritse. Yairo akulankhula ndi Yesu, anthu ena anabwera n’kumuuza kuti: “Mwana wanu uja wamwalira! Musiyeni mphunzitsiyu musamuvutitse.” Koma Yesu anauza Yairo kuti: “Usaope, ingokhala ndi chikhulupiriro basi, ndipo mwana wako apulumuka.” Kenako anapita limodzi ndi Yairo kunyumba kwake. Pamene ankayandikira kunyumbako, Yesu ayenera kuti ankamva komanso kuona anthu akulira. Iye anawauza kuti: “Tontholani, pakuti mwanayu sanamwalire ayi, koma akugona.” Makolo ake a mwanayu ayenera kuti anadabwa ndi zimene Yesu ananenazi. Yesu anauza aliyense kuti atuluke ndipo anatengana ndi makolo a mwanayo n’kupita kuchipinda kumene mwanayo anam’goneka. Iye anagwira dzanja la mwanayo n’kunena kuti: “Kamtsikana iwe, ndikunena ndi iwe, Dzuka!” Taganizirani mmene makolo ake anasangalalira ataona mwana wawoyo atadzuka n’kuyamba kuyenda. Apa Yesu anali ataukitsa mwanayo. (Maliko 5:22-24, 35-42; Luka 8:49-56) Kuchokera nthawi imeneyi, makolowo ayenera kuti ankati akaona mwana wawoyo ankakumbukira zimene Yehova anawachitira pogwiritsa ntchito Yesu. *
10 Anthu amene anaukitsidwa ndi Yesu anamwaliranso patapita nthawi. Komabe nkhani za anthu amenewa ndi zofunika kwambiri chifukwa zimatithandiza kukhulupirira kuti Yehova akufunitsitsa kuukitsa anthu ndipo palibe chimene chingamulepheretse.
ZIMENE TINGAPHUNZIRE PA NKHANI ZA ANTHU AMENE ANAUKITSIDWA
11. Malinga ndi zimene lemba la Mlaliki 9:5 limanena, kodi Lazaro atamwalira ankadziwa zimene zinkachitika?
11 Baibulo limafotokoza momveka bwino kuti “akufa sadziwa chilichonse.” Ndi mmenenso zinalili ndi Lazaro. (Mlaliki 9:5) Monga mmene Yesu ananenera, zinali ngati ali m’tulo. (Yohane 11:11) Pa nthawi imene anali m’manda, Lazaro ‘sankadziwa chilichonse.’
12. Kodi tikudziwa bwanji kuti Lazaro anaukitsidwadi?
12 Anthu ambiri analipo pamene Yesu ankaukitsa Lazaro. Ngakhale anthu amene ankadana ndi Yesu anadziwa kuti Yesu waukitsa Lazaro. Zinthu zimenezi zimasonyeza kuti nkhani imeneyi si yongopeka. (Yohane 11:47) Komanso anthu ambiri anapita kukaona Lazaro, zomwe zinachititsa kuti ayambe kukhulupirira zoti Yesu anatumizidwa ndi Mulungu. Anthu amene ankadana ndi Yesu sanasangalale ndi zimenezi choncho anakonza zoti aphe Yesu ndi Lazaro yemwe.—Yohane 11:53; 12:9-11.
13. N’chifukwa chiyani sitikayikira zoti Yehova adzaukitsa anthu amene anamwalira?
13 Yesu ananena kuti “onse ali m’manda achikumbutso” adzaukitsidwa. (Yohane 5:28) Zimenezi zikusonyeza kuti anthu onse amene Yehova akuwakumbukira adzakhalanso ndi moyo. Koma kuti Yehova aukitse munthu, afunika kukumbukira zinthu zonse zokhudza munthuyo. Kodi angakwanitse kuchita zimenezi? Kuti tipeze yankho, taganizirani za nyenyezi zambirimbiri zimene zili kumwamba. Baibulo limanena kuti Yehova amadziwa dzina la nyenyezi iliyonse. (Werengani Yesaya 40:26.) Ngati amatha kukumbukira mayina a nyenyezi zonse, ndiye kuti akhozanso kukumbukira mosavuta chilichonse chokhudza anthu amene akufuna kudzawaukitsa. Mfundo inanso yofunika kwambiri ndi yakuti Yehova ndi amene analenga zinthu zonse, choncho ali ndi mphamvu youkitsa anthu amene anamwalira.
14, 15. Kodi zimene Yobu ananena zimatiphunzitsa chiyani pa nkhani ya kuukitsidwa kwa akufa?
14 Yobu, yemwe anali munthu wokhulupirika, ankakhulupirira kuti akufa adzauka. Iye anafunsa kuti: “Munthu akafa, kodi angakhalenso ndi moyo?” Kenako anauza Yehova kuti: “Inu mudzaitana ndipo ine ndidzayankha. Mudzalakalaka ntchito ya manja anu.” Mawu amenewa akusonyeza kuti Yobu ankadziwa kuti Yehova adzaukitsa akufa ndipo amachita kulakalaka kuti nthawi imeneyi ifike.—Yobu 14:13-15.
15 Kodi inuyo mumamva bwanji chifukwa chodziwa kuti akufa adzauka? Mwina mungamadzifunse kuti, ‘Kodi abale anga komanso anzanga amene anamwalira nawonso adzaukitsidwa?’ Zimatilimbikitsa kudziwa kuti Yehova amafunitsitsa kuukitsa anthu amene anamwalira. Tiyeni tione zimene Baibulo limanena pa nkhani ya anthu amene adzaukitsidwe komanso kumene adzakhale akadzaukitsidwa.
“ADZAMVA MAWU AKE NDIPO ADZATULUKA”
16. Kodi anthu amene adzaukitsidwe kuti akhale ndi moyo padziko lapansi adzasangalala ndi zinthu zotani?
16 Anthu amene ankaukitsidwa m’mbuyomu, ankapitiriza kukhala ndi achibale awo komanso anzawo padziko lapansi pompano. Zimenezi ndi zomwe zidzachitikenso m’tsogolomu, kungoti nthawi imeneyo zidzakhala bwino kwambiri. Tikutero chifukwa chakuti anthu amene adzaukitsidwe n’kumakhala padziko lapansili, adzakhala ndi mwayi wosangalala ndi moyo mpaka kalekale ndipo sadzafanso. Dziko limene azidzakhala lidzakhala losiyana kwambiri ndi lomwe tikukhalali. Nthawi imeneyo sikudzakhala nkhondo, uchigawenga ndiponso matenda.
17. Kodi ndi ndani amene adzaukitsidwe?
17 Koma kodi ndi ndani amene adzaukitsidwe? Yesu ananena kuti “onse ali m’manda achikumbutso adzamva mawu ake ndipo adzatuluka.” (Yohane 5:28, 29) Lemba la Chivumbulutso 20:13 limanena kuti: “Nyanja inapereka akufa amene anali mmenemo. Nayonso imfa ndi Manda zinapereka akufa amene anali mmenemo.” Zimenezi zikusonyeza kuti anthu ambirimbiri amene anamwalira adzaukitsidwa. Mtumwi Paulo ananenanso kuti “olungama ndi osalungama omwe” adzaukitsidwa. (Werengani Machitidwe 24:15.) Kodi zimenezi zikutanthauza chiyani?
18. Kodi anthu “olungama” amene adzaukitsidwe ndi ati?
18 “Olungama” akuphatikizapo atumiki a Yehova okhulupirika omwe anakhala ndi moyo Yesu asanabwere padziko lapansi. Anthu monga Nowa, Abulahamu, Sara, Mose, Rute ndi Esitere adzaukitsidwa kuti adzapitirize kukhala ndi moyo padzikoli. Mungawerenge zokhudza amuna ndi akazi amenewa m’chaputala 11 cha buku la Aheberi. Nanga bwanji za atumiki okhulupirika a Yehova amene akumwalira nthawi yathu ino? Nawonso ndi “olungama,” choncho adzaukitsidwa.
19. Kodi anthu “osalungama” ndi ati? Nanga Yehova adzawapatsa mwayi wotani?
19 “Osalungama” akuphatikizapo anthu ambirimbiri omwe analibe mwayi wophunzira za Yehova. Ngakhale kuti anthu amenewa anamwalira, Yehova sanawaiwale. Iye adzawaukitsa n’kuwapatsa mwayi woti amudziwe komanso kumutumikira.
20. Kodi anthu ena sadzaukitsidwa chifukwa chiyani?
20 Kodi zimenezi zikutanthauza kuti munthu aliyense amene anamwalira adzaukitsidwa? Ayi. Yesu ananena kuti anthu ena sadzaukitsidwa. (Luka 12:5) Kodi ndani adzasankhe anthu oyenera kuukitsidwa? Yehova ndi amene ali Woweruza wamkulu koma waperekanso mphamvu kwa Yesu yokhala “woweruza anthu amoyo ndi akufa.” (Machitidwe 10:42) Aliyense amene angaweruzidwe kuti ndi woipa ndipo sakufuna kusintha sadzaukitsidwa.—Onani Mawu Akumapeto 19.
ENA AMAUKITSIDWA N’KUPITA KUMWAMBA
21, 22. (a) Kodi anthu amene adzaukitsidwe n’kupita kumwamba adzaukitsidwa ndi thupi lotani? (b) Kodi ndi ndani anali woyamba kuukitsidwa n’kupita kumwamba?
21 Baibulo limanenanso kuti anthu ena adzapita kukakhala kumwamba. Munthu amene wapatsidwa mwayi woti adzapite kumwamba, saukitsidwa ndi thupi lofanana ndi limene anali nalo poyamba. Anthu amene amapita kumwamba amaukitsidwa ndi thupi lauzimu.
22 Yesu ndi amene anali munthu woyamba kuukitsidwa mwanjira imeneyi. (Yohane 3:13) Patadutsa masiku atatu kuchokera pamene Yesu anaphedwa, Yehova anamuukitsa. (Salimo 16:10; Machitidwe 13:34, 35) Yesu sanaukitsidwe ndi thupi limene anali nalo ali padziko lapansi. Mtumwi Petulo anafotokoza kuti Yesu “anaphedwa m’thupi, koma anaukitsidwa monga mzimu.” (1 Petulo 3:18) Yesu anaukitsidwa ngati munthu wamphamvu wauzimu. (1 Akorinto 15:3-6) Koma Baibulo limafotokoza kuti palinso anthu ena amene adzaukitsidwe ndi thupi lotereli.
23, 24. Kodi anthu amene Yesu anawatchula kuti “kagulu ka nkhosa” ndi ndani, ndipo alipo angati?
23 Yesu asanamwalire anauza ophunzira ake okhulupirika kuti: “Ndikupita kukakukonzerani malo.” (Yohane 14:2) Zimenezi zikusonyeza kuti anthu ena okhulupirika adzaukitsidwa n’kupita kumwamba kukakhala ndi Yesu. Kodi anthu amenewa adzakhala ochuluka bwanji? Yesu ananena kuti kadzakhala “kagulu ka nkhosa,” kutanthauza kuti adzakhala ochepa. (Luka 12:32) Mtumwi Yohane anatchula chiwerengero chawo chenicheni chifukwa anaona Yesu “ataimirira [kumwamba] paphiri la Ziyoni. Limodzi naye panali enanso 144,000.”—Chivumbulutso 14:1.
24 Kodi Akhristu 144,000 amenewa adzaukitsidwa liti? Baibulo limafotokoza kuti zimenezi zidzachitika Yesu akadzayamba kulamulira kumwamba. (1 Akorinto 15:23) Panopa tikukhala mu nthawi imeneyi ndipo anthu ochuluka a m’gulu limeneli anaukitsidwa kale n’kupita kumwamba. Akhristu a m’gulu limeneli omwe adakali ndi moyo panopa ngati atamwalira amaukitsidwa nthawi yomweyo n’kupita kumwamba. Komabe anthu ambiri adzaukitsidwa m’tsogolo ndipo adzasangalala ndi moyo m’Paradaiso padziko lapansi.
25. Kodi tidzakambirana zotani m’mutu wotsatira?
25 Posachedwapa Yehova amasula anthu ku ukapolo wa imfa ndipo imfa sidzakhalaponso mpaka kalekale. (Werengani Yesaya 25:8.) Koma kodi anthu amene adzapite kumwamba azikachita chiyani? Baibulo limanena kuti azikalamulira ndi Yesu mu Ufumu wake. Tidzakambirana zambiri zokhudza ufumu umenewu m’mutu wotsatira.
^ ndime 9 M’Baibulo muli nkhani zinanso za anthu amene anaukitsidwa. Anthu amenewa anali ana, akuluakulu, amuna, akazi, Aisiraeli komanso anthu amitundu ina. Mukhoza kuwerenga nkhani zimenezi pa 1 Mafumu 17:17-24; 2 Mafumu 4:32-37; 13:20, 21; Mateyu 28:5-7; Luka 7:11-17; 8:40-56; Machitidwe 9:36-42; 20:7-12.
Onaninso
NSANJA YA OLONDA
Kodi Chimachitika N’chiyani Munthu Akamwalira?
Baibulo limafotokoza zokhudza anthu 8 amene anaukitsidwa. Kodi anthuwa anafokoza chilichonse chokhudza zomwe zinkachita atamwalira?


text:
Mungatani Kuti Mukhalebe Olimba Mwauzimu mu Mpingo wa Chilankhulo China?
“Ndasunga mosamala mawu anu mumtima mwanga.”—SAL. 119:11.
NYIMBO: 142, 92
1-3. (a) Kaya zinthu zili bwanji pa moyo wathu, kodi tiyenera kuona kuti chofunika kwambiri n’chiyani? (b) Kodi anthu amene ali mumpingo wa chilankhulo china amakumana ndi mavuto ati, nanga tikambirana mafunso ati? (Onani chithunzi pamwambapa.)
MASIKU ano, abale ndi alongo ambiri akuthandiza pokwaniritsa ulosi woti uthenga wabwino udzalalikidwa “kudziko lililonse, fuko lililonse, chinenero chilichonse, ndi mtundu uliwonse.” (Chiv. 14:6) Kodi inuyo mukuphunzira chilankhulo china? Kodi ndinu mmishonale kapena mumasonkhana mumpingo wa chilankhulo china?
2 Atumiki a Yehovafe tiyenera kuzindikira kuti chofunika kwambiri n’kulimbitsa chikhulupiriro chathu komanso cha banja lathu. (Mat. 5:3) Nthawi zina tingatanganidwe kwambiri moti sitingapeze nthawi yophunzira patokha bwinobwino. Koma anthu amene amasonkhana mumpingo wa chilankhulo china amakhalanso ndi mavuto ena.
3 Iwo amafunika kuphunzira chilankhulo chatsopano komanso kuonetsetsa kuti mfundo zozama za m’Mawu a Mulungu zikuwafika pamtima. (1 Akor. 2:10) Kodi angachite bwanji zimenezi ngati samva bwinobwino chilankhulo cha mpingo umene akusonkhana? Nanga makolo achikhristu angathandize bwanji ana awo kuti Mawu a Mulungu aziwafika pamtima?
CHIKHULUPIRIRO CHATHU CHINGAFOOKE
4. Kodi n’chiyani chingatilepheretse kuti tikhale ndi chikhulupiriro cholimba? Perekani chitsanzo.
4 Munthu amene ali mumpingo wa chilankhulo china angamalephere kumvetsa bwino mfundo za m’Mawu a Mulungu ndipo izi zingapangitse kuti chikhulupiriro chake chifooke. M’zaka za m’ma 400 B.C.E. Nehemiya anada nkhawa ataona kuti ana ambiri a Ayuda amene anabwerera kuchokera ku Babulo sankadziwa Chiheberi. (Werengani Nehemiya 13:23, 24.) Apa anawa akanataya mwayi wokhala atumiki a Mulungu chifukwa sankamvetsa bwino Mawu a Mulungu.—Neh. 8:2, 8.
5, 6. Kodi makolo ena amene akusonkhana mumpingo wa chilankhulo china azindikira chiyani, ndipo n’chifukwa chiyani?
5 Makolo ena amene amasonkhana mumpingo wa chilankhulo china amazindikira kuti chikhulupiriro cha ana awo chayamba kufooka. Chifukwa chakuti anawo samvetsa bwinobwino zonse zimene zikunenedwa pamisonkhano ya mpingo, Mawu a Mulungu sawafika pamtima. M’bale wina dzina lake Pedro, [1] amene anasamuka limodzi ndi banja lake kuchoka ku South America n’kupita ku Australia, anati: “Kuti ubwenzi wathu ndi Mulungu ukhale wolimba, pamafunika kuti Mawu a Mulungu azitifika pamtima.”—Luka 24:32.
6 Tikamawerenga nkhani m’chilankhulo china, mwina zimene tikuwerengazo sizingatifike pamtima kwenikweni. Komanso munthu akamalephera kulankhulana bwinobwino ndi anthu achilankhulo china, amafika potopa nazo komanso chikhulupiriro chimayamba kuchepa. Choncho munthu amene akufuna kusamukira mumpingo wa chilankhulo china, ayenera kuganiziranso za moyo wake wauzimu.—Mat. 4:4.
ANAYESETSA KUTI AKHALEBE NDI CHIKHULUPIRIRO CHOLIMBA
7. Kodi anthu a ku Babulo anachita zotani pofuna kuti Danieli atengere chikhalidwe komanso chipembedzo chawo?
7 Pamene Danieli ndi anzake anali ku ukapolo, Ababulo anawaphunzitsa “chinenero cha Akasidi” n’cholinga choti azitsatira chikhalidwe chawo. Komanso mkulu wa nduna za mfumu anawapatsa mayina achibabulo. (Dan. 1:3-7) Dzina limene anamupatsa Danieli linkanena za mulungu wa Ababulowo dzina lake Beli. N’kutheka kuti Nebukadinezara ankafuna kuti Danieli aziganiza kuti Yehova anagonjetsedwa ndi mulungu wa Ababulo.—Dan. 4:8.
8. N’chiyani chinathandiza Danieli kuti akhalebe ndi chikhulupiriro cholimba pamene anali kudziko lina?
8 Ngakhale kuti Danieli anapatsidwa mwayi woti azidya zakudya za mfumu, “anatsimikiza mumtima mwake kuti sadzidetsa.” (Dan. 1:8) Komanso iye anapitirizabe kuphunzira “mabuku” a chilankhulo chake. (Dan. 9:2) Izi zinamuthandiza kuti akhalebe ndi chikhulupiriro cholimba. Choncho patatha zaka 70 kuchokera pamene anafika ku Babulo, ankadziwikabe ndi dzina lake lachiheberi.—Dan. 5:13.
9. Kodi Salimo 119 likusonyeza kuti Mawu a Mulungu anathandiza bwanji amene analemba Salimoli?
9 Munthu amene analemba Salimo 119 ankaphunzira Mawu a Mulungu mwakhama. Izi zinamuthandiza kuti asamachite zinthu zoipa zimene ena ankachita. Zinamuthandizanso kuti apirire zoipa zimene anthu ena a m’banja lachifumu ankamuchitira. (Sal. 119:23, 61) Iye ankayesetsanso kuti Mawu a Mulungu azimufika kwambiri pamtima.—Werengani Salimo 119:11, 46.
YESETSANI KUTI MUKHALEBE NDI CHIKHULUPIRIRO CHOLIMBA
10, 11. (a) Tikamaphunzira Mawu a Mulungu, kodi cholinga chathu chizikhala chiyani? (b) Kodi tingatani kuti zimenezi zitheke? Perekani chitsanzo.
10 Ngakhale kuti timatanganidwa kwambiri ndi zinthu zokhudza kulambira komanso zinthu zina, tonsefe tiyenera kuyesetsa kuti tizipeza nthawi yophunzira patokha ndiponso yochita kulambira kwa pabanja. (Aef. 5:15, 16) Cholinga chathu chisamakhale choti timalize masamba ambiri kapena tingopeza zoti tikayankhe pamisonkhano. Koma tiziyesetsa kuti Mawu a Mulungu azitifika pamtima ndiponso azitithandiza kulimbitsa chikhulupiriro chathu.
11 Kuti zimenezi zitheke, tisamangoganizira zimene tingachite kuti tithandize ena. Tiyenera kuganiziranso zoyenera kuchita kuti tilimbitse ubwenzi wathu ndi Yehova. (Afil. 1:9, 10) Tizidziwa kuti tikamakonzekera utumiki, misonkhano kapena nkhani, nthawi zambiri timangoganizira mmene mfundozo zingathandizire anthu ena osati ifeyo. Mwachitsanzo, munthu amene amaphika, amalawa zakudyazo asanazipereke kwa anthu ena. Koma sikuti iyeyo amangodalira zimene amalawazo. Kuti thupi lake lisafooke, amayenera kudya chakudya chopatsa thanzi. Ifenso tiziyesetsa kuphunzira Mawu a Mulungu m’njira yoti azitifika pamtima n’cholinga choti tilimbitse chikhulupiriro chathu.
12, 13. N’chifukwa chiyani anthu ambiri amene ali m’gawo la chilankhulo china amaona kuti ndi bwino kuti aziphunziranso Mawu a Mulungu m’chilankhulo chawo?
12 Anthu ambiri amene ali m’gawo la chilankhulo china, amaphunzira Baibulo ‘m’chilankhulo chimene anabadwa nacho’ ndipo amaona kuti zimenezi zimawathandiza. (Mac 2:8) Nawonso amishonale amapewa kungodalira mfundo zochepa zimene amamva pamisonkhano chifukwa izi zingapangitse kuti asakhalenso olimba mwauzimu.
13 Alain amene waphunzira Chiperisiya kwa zaka 8 anati: “Ndikamakonzekera misonkhano m’Chiperisiya, ndimangoganizira za mawu oyenera kugwiritsa ntchito. Popeza ndimangoganizira zimene ndingachite kuti ndichidziwe bwino chilankhulocho, zimene ndikuwerengazo sizindifika kwenikweni pamtima. N’chifukwa chake ndimayesetsa kuti ndizipezanso nthawi yophunzira Baibulo ndi mabuku a m’chilankhulo changa.”
KODI MAWU A MULUNGU AMAWAFIKA PAMTIMA ANA ANU?
14. Kodi makolo ayenera kuyesetsa kuchita chiyani, ndipo n’chifukwa chiyani?
14 Makolo achikhristu ayenera kuonetsetsa kuti Mawu a Mulungu akuwafika pamtima ana awo. Chitsanzo ndi m’bale wina dzina lake Serge ndi mkazi wake Muriel, omwe chilankhulo chawo ndi Chifulenchi. Iwo anakhala kugawo la chilankhulo china kwa zaka zoposa zitatu. Kenako anazindikira kuti mwana wawo wa zaka 17 sankasangalala kwenikweni ndi zinthu zokhudza kulambira. A Muriel anati: “Tinaona kuti sankakonda kukalalikira m’chilankhulo china pomwe poyamba ankasangalala kwambiri kulalikira m’Chifulenchi.” A Serge anafotokoza kuti: “Titazindikira za vutoli, tinaganiza zobwerera kumpingo wathu wakale.”
15. (a) Kodi ndi zinthu ziti zimene zingapangitse makolo kusankha zobwerera kumpingo wa chilankhulo chimene ana awo amamva? (b) Kodi pa Deuteronomo 6:5-7 pali malangizo otani opita kwa makolo?
15 Kodi ndi zinthu ziti zimene zingapangitse makolo kuganiza zobwerera kumpingo wachilankhulo chimene ana awo amadziwa? Choyamba, ngati sakutha kupeza nthawi yokwanira komanso zinthu zimene zingawathandize pophunzitsa ana awo kukonda Yehova kwinaku akuwaphunzitsanso chilankhulo china. Chachiwiri, ngati akuona kuti anawo sakukonda kulalikira m’gawo la chilankhulo china kapena sakusangalala ndi zinthu zokhudza kulambira. Zikatere, kubwerera kumpingo wachilankhulo chimene anawo amachidziwa bwino mpaka atalimba mwauzimu kungathandize kwambiri.—Werengani Deuteronomo 6:5-7.
16, 17. Kodi makolo ena amene ali m’gawo la chilankhulo china amathandiza bwanji ana awo?
16 Koma palinso makolo ena omwe amatha kuphunzitsa ana awo m’chilankhulo chawo ngakhale kuti amasonkhana ndi mpingo kapena kagulu ka chilankhulo china. Chitsanzo ndi M’bale Charles amene ali ndi ana aakazi atatu. Wamng’ono ali ndi zaka 9 ndipo wamkulu ali ndi zaka 13. Banjali limasonkhana m’kagulu kolankhula Chilingala. A Charles anati: “Tinasankha kuti tiziphunzira komanso kuchita kulambira kwa pabanja m’chilankhulo chathu. Koma nthawi zina timayeserera ulaliki komanso kuchita masewera m’Chilingala n’cholinga choti anawo aziphunzira chilankhulochi.”
17 M’bale wina dzina lake Kevin, ali ndi ana aakazi awiri, wazaka 5 ndi wazaka 8 ndipo amasonkhana mumpingo wachilankhulo china. Popeza m’baleyu amadziwa kuti banja lake silipindula kwambiri ndi misonkhano, amayesetsa kuchita zinthu zina ndi banja lakelo m’chilankhulo chawo. A Kevin anati: “Ine ndi mkazi wanga timaphunzira ndi ana athu m’Chifulenchi chomwe ndi chilankhulo chathu. Tinakonzanso zoti tizikasonkhana kumpingo wachifulenchi kamodzi pa mwezi. Komanso pa nthawi ya tchuthi timapita kumsonkhano wachigawo wachilankhulo chathu.”
18. (a) Kodi mfundo ya pa Aroma 15:1, 2 ingathandize bwanji makolo? (b) Kodi makolo ena anatchula mfundo zothandiza ziti? (Onani mawu akumapeto.)
18 Ndi udindo wa banja lililonse kusankha zimene angachite kuti ana awo akhale ndi chikhulupiriro cholimba. [2] (Agal. 6:5) A Muriel, amene tawatchula kale aja anafotokoza kuti iwo ndi amuna awo analolera kusamuka mumpingo umene anali n’cholinga choti athandize mwana wawo. (Werengani Aroma 15:1, 2.) A Serge akaganizira zimene anachita, amaona kuti anasankha bwino. Iwo anati: “Kuchokera pamene tinabwerera kumpingo wa Chifulenchi, mwana wathu wapita patsogolo mwauzimu ndipo anabatizidwa. Panopa akuchita upainiya wokhazikika ndipo akuganiza zobwereranso kugawo la chilankhulo china kuja.”
MAWU A MULUNGU AZIKUFIKANI PAMTIMA
19, 20. Kodi tingasonyeze bwanji kuti timakonda Mawu a Mulungu?
19 Yehova ndi wachikondi kwambiri ndipo akuonetsetsa kuti Mawu ake azipezeka m’zilankhulo zambiri. Paja cholinga chake n’chakuti ‘anthu, kaya akhale a mtundu wotani adziwe choonadi molondola.’ (1 Tim. 2:4) Iye amadziwa kuti mfundo za m’Baibulo zimamufika kwambiri munthu pamtima ngati wazimva m’chilankhulo chake.
20 Kaya zinthu zili bwanji pa moyo wathu, tiyeni tiziyesetsa kudya chakudya chotafuna. Tikamaphunzira Malemba nthawi zonse m’chilankhulo chathu, timakhalabe olimba mwauzimu limodzi ndi banja lathu. Timasonyezanso kuti Mawu a Mulungu ndi ofunika kwambiri pa moyo wathu.—Sal. 119:11.